title: 2009/566/EY: Komission päätös, tehty 27 päivänä heinäkuuta 2009 , päätöksen 2008/721/EY muuttamisesta siltä osin, kuin se koskee korvausten maksamista kuluttajien turvallisuutta, kansanterveyttä ja ympäristöä käsittelevien tiedekomiteoiden jäsenille ja asiantuntijoille (tiedoksiannettu numerolla K(2009) 5767)

text:
               28.7.2009

               FI

               Euroopan unionin virallinen lehti

               L 196/61

      KOMISSION PÄÄTÖS,
   tehty 27 päivänä heinäkuuta 2009,
   päätöksen 2008/721/EY muuttamisesta siltä osin, kuin se koskee korvausten maksamista kuluttajien turvallisuutta, kansanterveyttä ja ympäristöä käsittelevien tiedekomiteoiden jäsenille ja asiantuntijoille
   (tiedoksiannettu numerolla K(2009) 5767)
   (2009/566/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen ja erityisesti sen 152 ja 153 artiklan,
   sekä katsoo seuraavaa:

               (1)

               Kuluttajien turvallisuuden, kansanterveyden ja ympäristön aloilla toimivien tiedekomiteoiden ja asiantuntijoiden neuvoa-antavan rakenteen luomisesta ja päätöksen 2004/210/EY kumoamisesta 5 päivänä syyskuuta 2008 tehdyn komission päätöksen 2008/721/EY (1) 19 artiklassa todetaan, että tiedekomiteoiden jäsenet, neuvonantajaryhmään kuuluvat tieteelliset neuvonantajat ja ulkopuoliset asiantuntijat ovat oikeutettuja saamaan korvauksen osallistumisesta komiteoiden kokouksiin, aihekohtaisiin työpajoihin, työryhmiin sekä muihin komission järjestämiin kokouksiin ja tapahtumiin ja esittelijänä toimimisesta jonkin erityisen kysymyksen yhteydessä.

               (2)

               Päätöksen 2008/721/EY liitteen III mukaisesti osallistumisesta koko päivän kestävään kokoukseen maksetaan korvausta 300 euroa päivältä, osallistumisesta joko aamu- tai iltapäivän ajan 150 euroa ja toimimisesta esittelijänä 300 euroa. Jos on perusteltua ja budjettivarat sallivat, esittelijälle maksettava korvaus voi olla 600 euroa sellaisten kysymysten osalta, jotka vaativat erityisen paljon työtä.

               (3)

               Liitteessä todetaan myös, että komissio arvioi säännöllisesti, onko näitä korvauksia tarpeen mukauttaa, ja ottaa arvioinnissaan huomioon hintaindeksit, muissa EU:n elimissä asiantuntijoille maksettujen korvausten kehittymisen sekä jäsenten, ulkojäsenten, muiden tieteellisten neuvonantajien ja ulkopuolisten asiantuntijoiden työmäärästä saadut kokemukset. Ensimmäinen arviointi tehdään vuonna 2009.

               (4)

               Nykyinen korvaustaso asetettiin vuonna 1997 kyseisten tieteellisten komiteoiden edeltäjien jäsenille ja asiantuntijoille eikä tasoa ole tarkastettu sen jälkeen. Kuluttajahintojen nousuun vuodesta 1997 vuoteen 2008 suhteutettu päiväkorvaus olisi Eurostatin kuluttajahintaindeksitietojen perusteella 381,50 euroa. Luku olisi syytä pyöristää 385 euroon.

               (5)

               Puoli päivää ja koko päivän kestävien kokouksien erottelusta olisi luovuttava, jotta otetaan huomioon matkustamiseen kuluva aika.

               (6)

               Kokemusten perusteella voidaan todeta, että esittelijöiden työmäärä riippuu merkittävästi lausunnon valmistelutyön monitahoisuudesta ja kestosta, aiheen monitahoisuudesta, tietojen saatavuudesta, tarkasteltavasta tekstimäärästä, yhteistyötarpeesta muiden elinten kanssa sekä sidosryhmien ja julkisten kuulemisten laajuudesta ja monitahoisuudesta. Nykyiset kaksi esittelijän työn korvaustasoa eivät vastaa nykytilannetta, minkä vuoksi olisi syytä ottaa käyttöön nykyistä useampia korvausluokkia,

         ON PÄÄTTÄNYT SEURAAVAA:
   Ainoa artikla
   Korvataan päätöksen 2008/721/EY liite III tämän päätöksen liitteellä.

      Tehty Brysselissä 27 päivänä heinäkuuta 2009.

            Komission puolesta

         Androulla VASSILIOU

            Komission jäsen

      (1)  EUVL L 241, 10.9.2008, s. 21.

      LIITE

            ”LIITE III

               KORVAUKSET

            Tiedekomiteoiden jäsenillä, neuvonantajaryhmään kuuluvilla tieteellisillä neuvonantajilla ja ulkopuolisilla asiantuntijoilla on oikeus saada korvaus osallistumisesta tiedekomiteoiden toimintaan seuraavasti:
            Osallistuminen komiteoiden kokouksiin, työpajoihin, työryhmiin sekä muihin komission järjestämiin kokouksiin ja tapahtumiin:

                        —

                        385 euroa jokaiselta kokouspäivältä.

                  Esittelijänä toimiminen:

                        —

                        Korvaus on erisuuruinen sen mukaan, miten paljon työtä siitä aiheutuu: aiheen monitahoisuus, lausunnon valmisteluun kuluva aika, koottavan ja tarkasteltavan tiedon ja tieteellisten julkaisujen määrä ja saatavuus sekä julkisten kuulemisten ja sidosryhmien kuulemisten määrä ja monitahoisuus ja yhteydenpito muihin tahoihin. Nämä seikat arvioidaan seuraavin perustein:

                                    Määrät

                                    Ohjeelliset perusteet

                                    385 EUR

                                                —

                                                Yksinkertainen tavanomainen asia

                                                —

                                                Lausunto, joka perustuu asiakirja-aineistoon eikä edellytä laajaa tiedonhakua tai laajaa kirjallisuuden tarkastelua

                                                —

                                                Ei julkista kuulemista

                                                —

                                                Ensimmäisen ja viimeisen kokouksen välissä enintään viisi kuukautta

                                    770 EUR

                                                —

                                                Monitahoinen aihe

                                                —

                                                Lausunto, joka edellyttää runsasta tiedon ja asiakirja-aineiston hakua ja tarkastelua

                                                —

                                                Sidosryhmien kuuleminen ja/tai yleinen kuuleminen, johon liittyy vähäinen määrä tulosten tarkasteluun liittyvää työtä

                                                —

                                                Ensimmäisen ja viimeisen kokouksen välissä yli viisi mutta enintään yhdeksän kuukautta

                                    1 155 EUR

                                                —

                                                Erittäin monitahoinen aihe

                                                —

                                                Edellyttää erittäin laajaa tiedon ja asiakirja-aineiston hakua ja analysointia

                                                —

                                                Laaja ja monitahoinen julkinen kuuleminen, sidosryhmien ja muiden tiedeyhteisöjen kuuleminen, joihin liittyy merkittävä määrä tulosten tarkasteluun liittyvää työtä

                                                —

                                                Ensimmäisen ja viimeisen kokouksen välissä yli yhdeksän kuukautta

                        —

                        Komissio ilmoittaa lausuntoa pyytäessään, mitä korvausmäärää edellä mainittujen perusteiden mukaan kussakin tapauksessa sovelletaan. Komissio voi muuttaa korvausmäärää pyydetyn lausunnon valmisteluaikana, mikäli se katsotaan perustelluksi asiaan vaikuttavien seikkojen ennalta arvaamattomien muutosten vuoksi.

                        —

                        Komissio arvioi säännöllisesti, onko näitä korvauksia tarpeen mukauttaa, ja ottaa arvioinnissaan huomioon hintaindeksit, muissa EU:n elimissä asiantuntijoille maksettujen korvausten kehittymisen sekä jäsenten, ulkojäsenten, muiden tieteellisten neuvonantajien ja ulkopuolisten asiantuntijoiden työmäärästä saadut kokemukset.”


Avis juridique important

|

31997D0223

97/223/EY: Komission päätös, tehty 25 päivänä maaliskuuta 1997, Kazakstanista, Ukrainasta ja Uzbekistanista peräisin olevan muokkaamattoman, seostamattoman sinkin tuontia koskevan polkumyynnin vastaisen menettelyn päättämisestä

Virallinen lehti nro L 089 , 04/04/1997 s. 0047 - 0047

KOMISSION PÄÄTÖS,tehty 25 päivänä maaliskuuta 1997,Kazakstanista, Ukrainasta ja Uzbekistanista peräisin olevan muokkaamattoman, seostamattoman sinkin tuontia koskevan polkumyynnin vastaisen menettelyn päättämisestä (97/223/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), sellaisena kuin se on muutettuna asetuksella (EY) N:o 2331/96 (2), ja erityisesti sen 9 ja 23 artiklan,on kuullut neuvoa-antavaa komiteaa asiasta,sekä katsoo seuraavaa:(1) Komissio ilmoitti 9 päivänä kesäkuuta 1995 Euroopan yhteisöjen virallisessa lehdessä julkaistulla ilmoituksella (3) polkumyynnin vastaisen menettelyn aloittamisesta Kazakstanista, Puolasta, Venäjältä, Ukrainasta ja Uzbekistanista peräisin olevan muokkaamattoman, seostamattoman sinkin tuonnissa ja aloitti asiaa koskevan tutkimuksen. Tämän tutkimuksen tulokset Puolan ja Venäjän osalta esitetään komission asetuksessa (EY) N:o 593/97 (4).(2) Tutkimuksessa ilmeni, että Kazakstanista, Ukrainasta ja Uzbekistanista peräisin olevan muokkaamattoman, seostamattoman sinkin tuonti alittaa asetuksen (EY) N:o 384/96 9 artiklan 3 kohdassa tarkoitetun vähäpätöisyyden rajan, koska tuonti näistä maista edustaa maata kohti pienempää kuin yhden prosentin ja yhdessä pienempää kuin kolmen prosentin markkinaosuutta yhteisön kulutuksesta. Kazakstanista, Ukrainasta ja Uzbekistanista peräisin olevan tuonnin yhteisön tuotannonalalle aiheuttamaa vahinkoa on tästä syystä pidettävä vähäpätöisenä, ja näistä maista peräisin olevan muokkaamattoman, seostamattoman sinkin tuontia koskeva menettely olisi päätettävä.ON PÄÄTTÄNYT SEURAAVAA:Ainoa artikla Päätetään Kazakstanista, Ukrainasta ja Uzbekistanista peräisin olevan muokkaamattoman, seostamattoman sinkin tuontia koskeva menettely.Tehty Brysselissä 25 päivänä maaliskuuta 1997.Komission puolestaLeon BRITTANVarapuheenjohtaja(1) EYVL N:o L 56, 6.3.1996, s. 1(2) EYVL N:o L 317, 6.12.1996, s. 1(3) EYVL N:o C 143, 9.6.1995, s. 12(4) Ks. tämän virallisen lehden sivu 6


Avis juridique important

|

31995D0220

95/220/EY, Euratom, EHTY: Euroopan parlamentin päätös, tehty 5 päivänä huhtikuuta 1995, vastuuvapauden myöntämisestä komissiolle Euroopan yhteisöjen talousarvion toteuttamisesta varainhoitovuoden 1992 osalta: pääluokka I - parlamentti, II - neuvosto, III - komissio, IV - Euroopan yhteisöjen tuomioistuin, V - tilintarkastustuomioistuin

Virallinen lehti nro L 141 , 24/06/1995 s. 0051 - 0057

EUROOPAN PARLAMENTIN PÄÄTÖS,tehty 5 päivänä huhtikuuta 1995,vastuuvapauden myöntämisestä komissiolle Euroopan yhteisöjen talousarvion toteuttamisesta varainhoitovuoden 1992 osalta: pääluokka I - parlamentti, II - neuvosto, III - komissio, IV - Euroopan yhteisöjen tuomioistuin, V - tilintarkastustuomioistuin (95/220/EY, Euratom, EHTY) EUROOPAN PARLAMENTTI, joka- ottaa huomioon EHTY:n perustamissopimuksen ja erityisesti sen 78 g artiklan,- ottaa huomioon EY:n perustamissopimuksen ja erityisesti sen 206 artiklan,- ottaa huomioon Euratomin perustamissopimuksen ja erityisesti sen 180 b artiklan,- ottaa huomioon vuoden 1992 talousarvion,- ottaa huomioon Euroopan yhteisöjen varainhoitovuotta 1992 koskevan tulostilin ja rahoitusta koskevat selvitykset (SEC(93)0385-0388),- ottaa huomioon tilintarkastustuomioistuimen varainhoitovuotta 1992 koskevan kertomuksen sekä toimielinten vastaukset (1),- ottaa huomioon neuvoston 21 päivänä maaliskuuta 1994 antaman suosituksen (C3-0147/94), ja toteaa sen puutteellisuuden,- ottaa huomioon 21 päivänä huhtikuuta 1994 antamansa päätöslauselman, jolla lykättiin päätöstä vastuuvapauden myöntämisestä komissiolle Euroopan yhteisöjen yleisen talousarvion toteuttamisesta varainhoitovuoden 1992 osalta (2),- ottaa huomioon talousarvion valvontavaliokunnan mietinnön ja tutkimusta, teknologista kehittämistä ja energia-asioita käsittelevän valiokunnan, taloudellisten ulkosuhteiden valiokunnan, sosiaali- ja työllisyysasiain valiokunnan, aluepoliittisen valiokunnan, kulttuuri-, nuoriso- ja koulutusasioista sekä tiedotusvälineitä käsittelevän valiokunnan, kehitys- ja yhteistyövaliokunnan, naisten oikeuksien valiokunnan sekä ympäristö-, terveys- ja kuluttajansuojavaliokunnan lausunnot (A4-0056/95),1. Toteaa, että varainhoitovuodelle 1992 vahvistetut tulot ja menot olivat seuraavat:>TAULUKON PAIKKA>2. Myöntää komissiolle vastuuvapauden seuraavien määrien perusteella:>TAULUKON PAIKKA>3. Hyväksyy, että on vielä suoritettava jäsenvaltioiden ilmoittamia EMOTR-menoja koskevat lopulliset tarkistukset ja että lukuja on mahdollisesti vielä korjattava;4. Pidättää siksi itselleen oikeuden tutkia edellä mainitut summat uudelleen siltä osin kuin ne liittyvät EMOTR:in takuuosaston menoihin ja varainhoitovuoden 1992 osalta tiliselvitystä koskevan päätöksen yhteydessä, joka annetaan Euroopan parlamentille vastuuvapauspäätökseen annettavaa täydentävää päätöstä varten;5. Toteaa, että komissio on nyt noudattanut edellä mainitussa 21 päivänä huhtikuuta 1994 annetussa päätöslauselmassa esitettyjä pyyntöjä, jotka koskivat varojen takaisinsaantia maidon kiintiöjärjestelmän mukaisesti, budjettipetosten torjunnan yhteensovittamisyksikön (UCLAF) henkilöstön nimittämistä ja tiedonsaantia sisäisistä tupakkaa koskevista petoksista siinä määrin, että vastuuvapaus voidaan myöntää;6. Merkitsee huomautuksensa päätöslauselmaan, joka on tämän päätöksen erottamaton osa;7. Pyytää puhemiestään välittämään tämän päätöksen ja sen huomautukset sisältävän päätöslauselman komissiolle, neuvostolle, tuomioistuimelle, tilintarkastustuomioistuimelle ja Euroopan investointipankille sekä huolehtimaan niiden julkaisemisesta Euroopan yhteisöjen virallisessa lehdessä (L-sarja).PääsihteeriEnrico VINCIPuhemiesKlaus HÄNSCH(1) EYVL N:o C 309, 16.11.1993(2) EYVL N:o C 128, 9.5.1994, s. 322PÄÄTÖSLAUSELMA, joka sisältää sen päätöksen erottamattomana osana olevat huomautukset, jolla myönnetään vastuuvapaus komissiolle varainhoitovuodelle 1992 koskien Euroopan yhteisöjen yleisen talousarvion toteuttamista EUROOPAN PARLAMENTTI, joka- ottaa huomioon EY:n perustamissopimuksen 206 artiklan,- ottaa huomioon 13 päivänä maaliskuuta 1990 annetun varainhoitoasetuksen (1) 89 artiklan, jonka mukaan jokaisen yhteisön toimielimen on toteutettava kaikki tarvittavat toimenpiteet tästä vastuuvapauden myöntävästä päätöksestä ilmenevien huomautuksien perusteella,- katsoo, että toimielinten on mainitun artiklan mukaisesti parlamentin pyynnöstä annettava lausuntoja näiden huomautusten perusteella toteutetuista toimenpiteistä ja erityisesti niistä ohjeista, joita annetaan talousarvion toteuttamisesta vastaaville osastoille,- ottaa huomioon neuvoston 21 päivänä maaliskuuta 1994 antaman suosituksen (C3-0147/94), mutta panee merkille sen puutteellisuuden, koska siitä ei ilmene neuvoston kantaa siitä kysymyksestä, joka muodostaa suurimman esteen vastuuvapauden myöntämiselle,- ottaa huomioon talousarvion valvontavaliokunnan mietinnön (A4-0056/94),katsoo, että komissiolla on yksin oikeudellinen vastuu talousarvion toteuttamisesta Euroopan yhteisön perustamissopimuksen 205 artiklan mukaisesti;Vastuuvapauden myöntämisen aiempaan lykkäämiseen liittyviä seikkoja 1. Suhtautuu myönteisesti komission päätökseen kumota parlamentin pyynnön mukaisesti aikaisempi päätös uusien maitokiintiöiden taannehtivasta soveltamisesta Italiassa vuonna 1989 ja Espanjassa sekä Kreikassa vuosina 1990 ja 1991, mikä johti noin 1 600 miljoonan ecun takaisinsaantiin parlamentin pyynnön mukaisesti;2. Toteaa komission epäonnistumisen sellaisen selvän suosituksen tekemisessä, joka koskee komission maitokiintiöjärjestelmän hallintoa, vastuuvapauden myöntämisen yhteydessä;3. Tiedostaa kuitenkin, että alkuperäinen vuoden 1989 tilien selvittämistä koskeva päätös sisälsi päätöksen, jolla taannehtivasti sovellettiin uusia maitokiintiöitä Espanjassa ja että tämä päätös jää voimaan; uskoo, että periaate tässä tapauksessa on sama kuin komission korjaamissa tapauksissa ja että veronmaksajan menetys tämän tekemättä jättämisen vuoksi on noin 170 miljoonaa ecua;4. Toteaa ja valittaa, että komissio on järjestänyt maidon tuotannon takaisinostojärjestelmän Italiassa ja Espanjassa ilman oikeudellista perustaa; toteaa, että tällä järjestelmällä oli kyseisten jäsenvaltioiden tuotantolukuja, ja näin ollen on myös niihin sovellettavien varainhoitokorjausten tasoa, pienentävä vaikutus; toteaa, että tästä laittomasta toiminnasta koitui kasautuvasti veronmaksajalle noin 170 miljoonan ecun menetys;5. Toteaa, että vaikka komissio on noudattanut muodollisia ehtoja, joista määrättiin parlamentin 21. huhtikuuta 1994 antamassa päätöslauselmassa, jolla komissiolle tiedotetaan syistä, miksi tällä hetkellä ei voida myöntää vastuuvapautta varainhoitovuodelle 1992 tehdyn Euroopan yhteisöjen yleisen talousarvion toteuttamisesta (2), ja vaikka sille myönnetään vastuuvapaus, se ei kuitenkaan ole onnistunut soveltamaan päätöslauselman taustalla olevia periaatteita johdonmukaisesti, minkä johdosta yhteisön veronmaksaja kärsii jatkuvasti noin 340 miljoonan ecun tappion; vaatii, että komissio hankkii takaisin tämän määrän kyseisistä jäsenvaltioista;6. Pyytää komissiota olemaan järjestämättä maidon tuotannon takaisinostojärjestelmää, kunnes tällaisen järjestelmän mahdollistava oikeudellinen perusta on hyväksytty Euroopan yhteisön tavallisten lainsäädäntömenettelyjen mukaisesti;7. Odottaa, päätöstä oikeudellisesta perustasta maitokiintiöiden taannehtivalle soveltamiselle varainhoitovuosiin 1992 ja 1993; pyrkii tarkastelemaan tätä ehdotusta yksityiskohtaisesti tällaisen lainsäädännön laillisuuden kannalta;8. Pyytää komissiota julkaisemaan viipymättä sen viimeaikaiset vuosien 1989 ja 1990 tilien selvittämistä koskevat päätökset Euroopan yhteisöjen virallisessa lehdessä;9. Uskoo, että komission päätös kumota sen varainhoidon valvojan vastustus maitokiintiöiden taannehtivalle soveltamiselle vuoden 1989 tilien selvittämistä koskevan päätöksen ensimmäisessä tarkistuksessa, ja varainhoidon valvojan päätös olla vastustamatta vastaavaa menettelyä vuoden 1990 tilien selvittämisen osalta, korostaa sellaisen järjestelmän käyttöönoton merkitystä yhteisössä, jossa yksilöt ovat vastuussa toimistaan, joihin liittyy julkisten varojen käyttöä; pyytää toimielimiä sisällyttämään tämän ajatuksen perustamissopimuksiin vuonna 1996;10. Korostaa jälleen periaatetta, jonka mukaan ei ole hyväksyttävissä, että jäsenvaltiot jättävät huomiotta yhteisön lainsäädännön, ja että tämän sattuessa komissio on velvollinen määräämään soveltuvat seuraamukset ja tekemään tarvittavat korjaukset; toteaa, että komissio ei aluksi täyttänyt tätä velvoitettaan maitokiintiöjärjestelmän osalta, eikä komissio ole vieläkään täysin täyttänyt tätä velvoitetta;11. Muistuttaa komissiota siitä, että parlamentille on tiedotettava jäsenvaltioissa tapahtuvan tupakkaan liittyvien petosten tutkimusten kehityksestä;12. Toteaa, että komission talousarvion valvontavaliokunnalle antamien tietojen, jotka koskevat sen tupakkajaoston epäiltyjen petoksien sisäisten tutkimusten johtopäätöksiä, perusteella on selvää, että asiassa ei toimittu niin viipymättä ja päättäväisesti kuin olisi ollut mahdollista;13. Kehottaa komissiota varmistamaan sen, että kaikki epäillyt sisäisen petoksen tapaukset annetaan välittömästi UCLAFin käsiteltäväksi, jolla on täysi itsenäinen toimivalta tällaisten tapausten tutkimiseen ja jolla on valta päättää ulkopuolisten viranomaisten kutsumisesta tapauksen käsittelyyn tarpeen vaatiessa, ottaen huomioon yksilön oikeuksien kunnioituksen; kehottaa komissiota toimittamaan soveltuvat uudet sisäiset säännöt parlamentille 30. kesäkuuta 1995 mennessä;14. Panee tyytyväisyydellä merkille komission vahvistuksen siitä, että UCLAFille on myönnetty 50 uutta virkaa;Poliittiset kysymykset 15. Katsoo, että tässä päätöslauselmassa käsiteltyjen ongelmien taustalla olevat tärkeimmät syyt keskittyvät oletettuun neuvoston ja komission väliseen eturistiriitaan, joka heijastaa sitä, että jäsenvaltiot näkevät usein etunsa olevan ristiriidassa yhteisön talousarvion tehokkaan toteuttamisen, yhteisön politiikan toteuttamisen ja yhteisön taloudellisten etujen suojelun kanssa;16. Toteaa, että neuvosto on useita kertoja estänyt komission ehdottaman sellaisen lainsäädännön hyväksymisen, joka olisi parantanut yhteisön veronmaksajan etujen suojelua, sellaisena kuin ne ilmenevät yhteisön talousarviossa;17. Katsoo, että todellinen vastuu yhteisön talousarvion toteuttamisesta ja lukuisista puutteellisuuksista toteuttamisessa jakautuu komission ja jäsenvaltioiden kesken; toteaa, että neuvostolla ja jäsenvaltioilla on pyrkimys välttää tämän vastuun seurauksia;18. Valittaa, että monien yhteisön politiikkojen tavoitteet, erityisesti kalliimpien, ovat huonosti määriteltyjä ja/tai epäselviä; uskoo, että selvyyden puute on ensisijainen tekijä yhteisön menoja koskevien julkisten epäilyjen taustalla; kehottaa komissiota siksi laatimaan todistettavia ja todellisia lyhyen ja keskipitkän aikavälin politiikkojen tavoitteita kaikilla politiikkojen aloilla ja erittelemään tämän jälkeen selvien tosiseikkojen perusteella, onko tavoitteet saavutettu;EMOTR-menot 19. Valittaa siitä, että jotkin jäsenvaltiot eivät auttaneet tilintarkastustuomioistuinta sen tutkiessa tupakka-alaa, eivätkä myöskään panneet täytäntöön neuvoston asetuksia, kun tilintarkastustuomioistuin muistutti niitä niiden velvoitteista, erityisesti tapauksissa, joissa kyseiset sääntöjenvastaisuudet ovat maksaneet yhteisölle huomattavia määriä; kehottaa komissiota käyttämään perustamissopimuksien sille tarjoamaa toimivaltaa syyttä maksettujen määrien nopean takaisinmaksun ja yhteisön lainsäädännön täyden noudattamisen varmistamiseksi;20. Pyytää komissiota tekemään kaikkensa sen varmistamiseksi, että jäsenvaltioilla, jotka hyötyvät EMOTR-takuun tuista, on tarvittava infrastruktuuri kaikille tuotteille (kattavat kiinteistörekisterit, uskottavat tilastot, tehokkaat valvontajärjestelmät jne.), jotta mahdollistetaan yhteisön määrärahojen hyvä varainhoito;Rakennerahastot 21. Kehottaa komissiota sisällyttämään syyttä maksetut määrät ja määrät, jotka on saatu takaisin/jotka on yritetty saada takaisin, tuleviin vuosittaisiin mietintöihin, jotka koskevat sääntöjenvastaisuuksia koskevien rahastotilastojen uudistuksen toteuttamista;22. Toteaa komission arvion rahastojen vaikutuksesta kysyntään ja tarjontaan, mutta kehottaa komissiota jatkamaan arviointiaan, joka koskee rahastoprojektien todellisia rakenteellisia vaikutuksia eli tarjonnan kehitystä lyhyellä ja keskipitkällä aikavälillä, ja julkaisemaan tulokset;23. Toteaa tiettyjen hallintoviranomaisten päätelmiin liittyvien ongelmien jatkuvuuden tukia maksettaessa ja muistuttaa komissiota sen sitoumuksesta tarkastella asiaa vuoden 1991 vastuuvapauden myöntämisen yhteydessä ja korostaa siksi päättäväisen toiminnan tarvetta näiden sääntöjenvastaisten toimien poistamiseksi;Sisäpolitiikat 24. Toteaa sen, että tilintarkastustuomioistuimen arvio kolmesta tähän asti hyväksytystä tutkimuksen puiteohjelmasta johtaa johtopäätökseen, jonka mukaan useat puutteet voivat vaarantaa perustamissopimuksen 130 f artiklassa tutkimukselle asetettujen tavoitteiden saavuttamisen (yhteisön teollisuuden tieteellisen ja teknologisen perustan vahvistaminen ja sen kilpailukyvyn parantaminen kansainvälisellä tasolla); katsoo, että nämä puutteet voidaan ratkaista:- vähentämällä tutkimusohjelmien hyväksymiseen ja toteuttamiseen tähän asti liittyneitä viiveitä päätöksentekomenettelyissä ja hallinnossa;- edistämällä yhteensovittamista hallitusten ja jäsenvaltioiden, julkisten ja yksityisten tutkimuselinten sekä liikeyritysten välillä sellaisen yhteisvaikutuksen aikaansaamiseksi, jolla lisätään yhteisön taloudellisen tuen suhteellisen pientä vaikutusta;- keskittämällä arviointi perustamissopimuksessa asetettuihin tavoitteisiin ja laatimalla vertailukohtia, jotka ottavat huomioon taloudellisten suunnitteluvälineiden soveltuvuuteen liittyvät seikat teknisten ja tieteellisten muuttujien lisäksi;25. Kehottaa tilintarkastustuomioistuinta ottamaan monivuotisessa ohjelmassaan huomion komitologian asettamat rajoitteet tutkimusohjelmien toteuttamiselle ja uuden valintajärjestelmän sekä niiden uusien hallintojärjestelmien valvonnalle, jotka komissio on laatinut itsenäisten asiantuntijoiden ryhmän raportoimien hallinnollisten puutteiden korjaamiseksi;26. Ottaa huomioon usein kohtuuttomat viiveet kolmannen puiteohjelman mukaisen erityisohjelman hyväksymisen ja ensimmäisen määrärahoja koskevan sitoutumisen välillä ja kehottaa siksi komissiota varmistamaan sen, ettei edellä mainitun kahden vaiheen välinen aika missään tapauksessa ylitä yhdeksää kuukautta, kun ohjelmia pannaan täytäntöön neljännen puiteohjelman mukaisesti;Ulkosuhteet 27. Kehottaa komissiota ja Euroopan investointipankkia huolellisesti valvomaan Keski- ja Itä-Euroopan valtioille sekä entisen Neuvostoliiton tasavalloille myönnettyjen lainojen takaisinmaksua ja tiedottamaan parlamentille kaikista laiminlyönneistä riippumatta siitä, ovatko laiminlyönnit johtaneet rahoitusvarojen viralliseen käyttöön yhteisön tällaisille lainoille myöntämän varainhoidollisen takauksen mukaisesti vai eivät;28. Kehottaa komissiota järjestämään yhdessä muiden lahjoituksen antajien kanssa tietoverkoston saatavilla olevista elintarvikevarastoista ja kuljetusolosuhteista kehitysmaissa kolmikantaisten toimien tehokkuuden lisäämiseksi;Varainhoito 29. On huolissaan tilintarkastustuomioistuimen huomiosta, jotka koskevat neuvoston varainhoidon valvojan roolia; puoltaa tilintarkastustuomioistuimen suositusta, joka mukaan varainhoidon valvojan on osallistuttava tehokkaasti ja näkyvästi sisäiseen valvontaprosessiin ja jonka mukaan neuvoston on selvitettävä varainhoidon valvojan tehtäviin liittyvät epäselvyydet;30. Toteaa, että komission varainhoidon valvojan tapa käsitellä taannehtivasti tapahtuvia hyväksymispyyntöjä, mikä antoi aihetta huolestumiseen vuonna 1993, näyttää parantuneen; pitää kuitenkin kiinni siitä, että komission on vastedes noudatettava varainhoitoasetuksen mukaista vastuunjakoa, jonka mukaan varainhoidon valvoja ei myönnä hyväksyntää toimelle, joka ei ole varainhoitoasetuksen mukainen, toimielin voi ylemmän toimivaltansa perusteella hylätä tällaiset kieltäytymiset niin katsoessaan;31. Uudistaa tilintarkastustuomioistuimelle esittämänsä pyynnön, jonka mukaan tämän on joka vuosi annettava parlamentille luettelo hyväksymisen myöntämättä jättämisistä sekä hylkäämistä kussakin toimielimessä, mieluiten osana sen vuosikertomusta;32. Toteaa, että varainhoidon valvojan virka komissiossa on kesäkuusta 1994 lähtien ollut väliaikaisesti täytetty; kehottaa komissiota toimimaan viivytyksettä sellaisen lopullisen nimityksen aikaansaamiseksi, joka on yhdenmukainen varainhoidon valvojan tehtävien itsenäisen suorittamisen kanssa;Petos 33. Ei ole vielä vakuuttunut siitä, että kansallinen valvonta kohdistuu niihin aloihin, joissa petoksen vaara on suurin; kehottaa komissiota lisäämään jäsenvaltioihin kohdistuvaa painostusta, jotta nämä alkaisivat soveltaa asianmukaisia riskien arvioimistekniikoita;34. Kehottaa taas komissiota petoksen vastustamisen tehostamiseksi antamaan 30. kesäkuuta 1995 mennessä:a) ehdotukset, jotka tähtäävät siihen, että EU:n varojen maksaminen jäsenvaltioille tehdään riippuvaiseksi jäsenvaltioiden valvontavelvoitteiden tyydyttävästä toteuttamisesta;b) ehdotukset, jotka tähtäävät rangaistuksien määräämiseen jäsenvaltioille, jotka ovat epäonnistuneet petoksien ja sääntöjenvastaisuuksien ilmoittamisessa;c) kertomuksen syyttä maksettujen tai kierrettyjen määrien takaisinsaantiin liittyvistä ongelmista;Muut 35. Pyytää komissiota vahvistamaan, että se antaa ulkopuolisille järjestöille talousarviosta suoritettavien tukien toteuttamista koskevan kertomuksen parlamentille jokaisen vuoden toukokuun puoliväliin mennessä siten, että näissä kertomuksissa hahmotellaan, miten ja kuinka laajasti komissio on noudattanut näiden tukien myöntämistä koskevia perusteita, joista budjettivallan käyttäjä on päättänyt asianomaisissa huomautuksissa;36. Pyytää jälleen komissiota antamaan 30. kesäkuuta 1995 mennessä ehdotuksia, jotka mahdollistavat sen, että komissio voi lykätä jäsenvaltioille suoritettavia maksuja sellaisella talousarvion alalla, jolla jäsenvaltiot eivät pysty täyttämään valvontavelvoitteitaan komissiota tyydyttävällä tavalla.(1) EYVL N:o L 70, 16.3.1990, s. 1(2) EYVL N:o C 128, 9.5.1994, s. 322


Avis juridique important

|

32004D0002

2004/257/EY: Euroopan keskuspankin päätös, tehty 19 päivänä helmikuuta 2004, Euroopan keskuspankin työjärjestyksen hyväksymisestä (EKP/2004/2)

Virallinen lehti nro L 080 , 18/03/2004 s. 0033 - 0041

Euroopan keskuspankin päätös,tehty 19 päivänä helmikuuta 2004,Euroopan keskuspankin työjärjestyksen hyväksymisestä(EKP/2004/2)(2004/257/EY)EUROOPAN KESKUSPANKIN NEUVOSTO, jokaottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.3 artiklan,ON PÄÄTTÄNYT SEURAAVAA:Ainoa artiklaKorvataan 22 päivänä huhtikuuta 1999 muutettu Euroopan keskuspankin työjärjestys, sellaisena kuin se on uudelleen muutettuna Euroopan keskuspankin työjärjestyksen muuttamisesta 7 päivänä lokakuuta 1999 tehdyllä päätöksellä EKP/1999/6(1), seuraavalla työjärjestyksellä, joka tulee voimaan 1 päivänä maaliskuuta 2004.EUROOPAN KESKUSPANKIN TYÖJÄRJESTYSYLEISTÄ1 artiklaMääritelmätTällä työjärjestyksellä täydennetään Euroopan yhteisön perustamissopimusta sekä Euroopan keskuspankkijärjestelmän ja Euroopan keskuspankin perussääntöä. Tämän työjärjestyksen ilmaisuilla on sama merkitys kuin perustamissopimuksessa ja perussäännössä. "Eurojärjestelmällä" tarkoitetaan Euroopan keskuspankkia (EKP) ja niiden jäsenvaltioiden kansallisia keskuspankkeja, joiden valuuttana on euro.I LUKU EKP:N NEUVOSTO2 artiklaEKP:n neuvoston kokousten aika ja paikka2.1 EKP:n neuvosto päättää puheenjohtajan ehdotuksesta kokoustensa ajankohdan. EKP:n neuvosto kokoontuu periaatteessa säännöllisin väliajoin hyvissä ajoin ennen kunkin kalenterivuoden alkua määräämänsä aikataulun mukaisesti.2.2 Puheenjohtajan on kutsuttava EKP:n neuvosto koolle, jos vähintään kolme EKP:n neuvoston jäsentä sitä pyytää.2.3 Puheenjohtaja voi myös kutsua EKP:n neuvoston koolle aina, kun hän katsoo sen tarpeelliseksi.2.4 EKP:n neuvosto kokoontuu yleensä EKP:n tiloissa.2.5 Kokouksia voidaan myös pitää puhelinneuvotteluina, ellei vähintään kolme kansallisen keskuspankin pääjohtajaa sitä vastusta.3 artiklaEKP:n neuvoston kokouksiin osallistuminen3.1 Jollei tässä työjärjestyksessä toisin määrätä, EKP:n neuvoston kokouksiin saavat osallistua ainoastaan EKP:n neuvoston jäsenet, Euroopan unionin neuvoston puheenjohtaja ja Euroopan yhteisöjen komission jäsen.3.2 Kunkin kansallisen keskuspankin pääjohtajan ohella kokouksiin voi yleensä osallistua yksi henkilö.3.3 Jos kansallisen keskuspankin pääjohtaja ei voi osallistua kokoukseen, hän voi kirjallisesti nimetä varajäsenen, sanotun kuitenkaan rajoittamatta 4 artiklan soveltamista. Tämä kirjallinen tiedonanto on lähetettävä puheenjohtajalle hyvissä ajoin ennen kokousta. Varajäsenen ohella kokouksiin voi yleensä osallistua yksi henkilö.3.4 Puheenjohtaja nimittää sihteerin EKP:n henkilöstön joukosta. Sihteeri avustaa johtokuntaa EKP:n neuvoston kokousten valmistelemisessa ja laatii EPK:n neuvoston kokouspöytäkirjan.3.5 EKP:n neuvosto voi kutsua kokouksiinsa myös muita henkilöitä, jos se katsoo sen aiheelliseksi.4 artiklaÄänestäminen4.1 EKP:n neuvosto on päätösvaltainen, kun kaksi kolmasosaa sen jäsenistä on läsnä. Jos EKP:n neuvosto ei ole päätösvaltainen, puheenjohtaja voi kutsua koolle ylimääräisen kokouksen, jossa vähimmäisjäsenmäärä ei ole päätösvaltaisuuden edellytyksenä.4.2 EKP:n neuvosto äänestää puheenjohtajan pyynnöstä. Puheenjohtaja käynnistää myös äänestysmenettelyn, jos joku EKP:n neuvoston jäsen sitä häneltä pyytää.4.3 Äänestämästä pidättymiset eivät estä EKP:n neuvostoa tekemästä päätöksiä perussäännön 41.2 artiklan nojalla.4.4 Jos EKP:n neuvoston jäsen on pitkän aikaa (yli kuukauden) estynyt äänestämästä, hän voi nimetä varajäsenen EKP:n neuvoston jäseneksi.4.5 Jos kansallisen keskuspankin pääjohtaja on estynyt osallistumasta äänestykseen perussäännön 28, 29, 30, 32, 33 ja 51 artiklan nojalla tehtävästä päätöksestä, hänen nimetty varajäsenensä voi käyttää pääjohtajan ääntä, joka painotetaan perussäännön 10.3 artiklan mukaisesti.4.6 Puheenjohtaja voi pitää salaisen lippuäänestyksen, jos vähintään kolme EKP:n neuvoston jäsentä sitä häneltä pyytää. Jos perussäännön 11.1, 11.3 tai 11.4 artiklan mukainen päätösehdotus koskee EKP:n neuvoston jäseniä henkilökohtaisesti, äänestyksen on oltava salainen lippuäänestys. Tällaisissa tapauksissa EKP:n neuvoston jäsenet, joita tehtävä päätös koskee, eivät saa ottaa osaa äänestykseen.4.7 Päätöksiä voidaan tehdä myös kirjallisella menettelyllä, ellei vähintään kolme EKP:n neuvoston jäsentä sitä vastusta. Kirjallinen menettely edellyttää 1) yleensä vähintään viittä työpäivää EKP:n neuvoston kunkin jäsenen harkintaa varten; 2) EKP:n neuvoston kunkin jäsenen (tai 4.4 artiklan mukaisen varajäsenen) henkilökohtaista allekirjoitusta; ja 3) kaikkien tällaisten päätösten kirjaamista EKP:n neuvoston seuraavan kokouksen pöytäkirjaan.5 artiklaEKP:n neuvoston kokousten järjestäminen5.1 EKP:n neuvosto hyväksyy jokaisen kokouksen esityslistan. Johtokunta laatii alustavan esityslistan, joka lähetetään siihen liittyvine asiakirjoineen EKP:n neuvoston jäsenille ja muille, joilla on oikeus osallistua kokouksiin, vähintään kahdeksan päivää ennen kyseistä kokousta, paitsi erittäin kiireellisissä tapauksissa, jolloin johtokunnan on meneteltävä olosuhteiden vaatimalla tavalla. EKP:n neuvosto voi puheenjohtajan tai muun EKP:n neuvoston jäsenen esityksestä päättää poistaa asioita alustavalta esityslistalta tai lisätä niitä siihen. Asia on poistettava esityslistalta vähintään kolmen EKP:n neuvoston jäsenen sitä pyytäessä, jos siihen liittyviä asiakirjoja ei ole toimitettu EKP:n neuvoston jäsenille ajoissa.5.2 EKP:n neuvoston kokouspöytäkirja jaetaan EKP:n neuvoston jäsenten hyväksyttäväksi seuraavassa kokouksessa (tai tarvittaessa tätä aiemmin kirjallisella menettelyllä), ja sen allekirjoittaa puheenjohtaja.5.3 EKP:n neuvosto voi antaa sisäisiä sääntöjä päätöksenteosta hätätilanteissa.II LUKU JOHTOKUNTA6 artiklaJohtokunnan kokousten aika ja paikka6.1 Johtokunta päättää puheenjohtajan ehdotuksesta kokousten ajankohdan.6.2 Puheenjohtaja voi myös kutsua johtokunnan koolle aina, kun hän katsoo sen tarpeelliseksi.7 artiklaÄänestäminen7.1 Voidakseen äänestää perussäännön 11.5 artiklan mukaisesti johtokunta on päätösvaltainen, kun kaksi kolmasosaa sen jäsenistä on läsnä. Jos johtokunta ei ole päätösvaltainen, puheenjohtaja voi kutsua koolle ylimääräisen kokouksen, jossa vähimmäisjäsenmäärä ei ole päätösvaltaisuuden edellytyksenä.7.2 Päätöksiä voidaan tehdä myös kirjallisella menettelyllä, ellei vähintään kaksi johtokunnan jäsentä sitä vastusta.7.3 Johtokunnan jäsenet, joita perussäännön 11.1, 11.3 tai 11.4 artiklan nojalla mahdollisesti tehtävä päätös koskee henkilökohtaisesti, eivät saa ottaa osaa äänestykseen.8 artiklaJohtokunnan kokousten järjestäminenJohtokunta päättää kokoustensa järjestämisestä.III LUKU EUROOPAN KESKUSPANKIN ORGANISAATIO9 artiklaEurojärjestelmän/EKPJ:n komiteat9.1 EKP:n neuvosto perustaa ja purkaa komiteat. Ne avustavat EKP:n päätöksentekoelimiä ja raportoivat toiminnastaan EKP:n neuvostolle johtokunnan välityksellä.9.2 Komiteoihin kuuluu kustakin eurojärjestelmään kuuluvasta keskuspankista ja EKP:stä enintään kaksi jäsentä, jotka kunkin kansallisen keskuspankin pääjohtaja ja johtokunta vastaavasti nimeävät. EKP:n neuvosto määrää komiteoiden tehtävät ja nimittää niiden puheenjohtajat. Puheenjohtaja nimitetään yleensä EKP:n henkilöstön joukosta. Sekä EKP:n neuvostolla että johtokunnalla on oikeus pyytää komiteoilta selvityksiä erityisistä aiheista. EKP tarjoaa komiteoille sihteeripalvelut.9.3 Jokaisen euroalueen ulkopuolisen jäsenvaltion kansallinen keskuspankki voi myös nimetä enintään kaksi jäsentä, jotka osallistuvat komitean kokouksiin aina, kun komitea käsittelee yleisneuvoston toimivaltaan kuuluvia asioita ja kun komitean puheenjohtaja ja johtokunta katsovat sen tarpeelliseksi.9.4 Myös muiden Euroopan yhteisön toimielinten ja kolmansien osapuolten edustajia voidaan kutsua komitean kokouksiin aina, kun komitean puheenjohtaja ja johtokunta katsovat sen tarpeelliseksi.9 a artiklaEKP:n neuvosto voi päättää perustaa tilapäisiä komiteoita, joille annetaan erityisiä neuvoa-antavia tehtäviä.10 artiklaSisäinen organisaatio10.1 EKP:n neuvostoa kuultuaan johtokunta päättää EKP:n yksiköiden lukumäärästä, nimestä ja toimivallasta. Tämä päätös julkistetaan.10.2 Kaikki EKP:n yksiköt asetetaan johtokunnan alaisuuteen. Johtokunta päättää jäsentensä yksittäisistä vastuista EKP:n yksiköihin nähden ja tiedottaa niistä EKP:n neuvostolle, yleisneuvostolle ja henkilöstölle. Kaikki tällaiset päätökset tehdään vain kaikkien johtokunnan jäsenten läsnä ollessa, eikä niitä voida tehdä puheenjohtajan antaman äänen vastaisesti.11 artiklaEKP:n henkilöstö11.1 Jokaiselle EKP:n henkilöstöön kuuluvalle kerrotaan hänen asemansa EKP:n organisaatiossa, esimieslinjansa ja ammatilliset vastuualueensa.11.2 Johtokunta laatii toimintaa ohjaavia sääntöjä (jäljempänä "hallinnolliset kiertokirjeet"), sanotun kuitenkaan rajoittamatta perussäännön 36 ja 47 artiklan määräyksiä; nämä säännöt sitovat koko EKP:n henkilöstöä.11.3 Johtokunta laatii ja saattaa ajan tasalle jäsenilleen ja henkilöstölle tarkoitetut menettelytapaohjeet.IV LUKU YLEISNEUVOSTON OSALLISTUMINEN EUROOPAN KESKUSPANKKIJÄRJESTELMÄN TEHTÄVIIN12 artiklaEKP:n neuvoston ja yleisneuvoston välinen suhde12.1 EKP:n yleisneuvostolle annetaan tilaisuus esittää kommentteja, ennen kuin EKP:n neuvosto hyväksyy seuraavat:- perussäännön 4 ja 25.1 artiklan mukaiset lausunnot,- perussäännön 42 artiklan nojalla annetut tilastointia koskevat suositukset,- vuosikertomus,- kirjanpitosääntöjen ja toiminnasta annettavien tietojen standardoimista koskevat säännöt,- toimenpiteet perussäännön 29 artiklan soveltamiseksi,- EKP:n henkilöstön palvelussuhteen ehdot,- valuuttakurssien lopullista vahvistamista edeltävien valmistelujen yhteydessä joko perustamissopimuksen 123 artiklan 5 kohdan mukainen lausunto tai lausunto, joka koskee poikkeusta kumottaessa annettavia yhteisön säädöksiä.12.2 Aina kun yleisneuvostoa pyydetään esittämään tämän artiklan ensimmäisen kohdan mukaisia kommentteja, sille on annettava niiden esittämiseen kohtuullinen aika, jonka on oltava vähintään kymmenen työpäivää. Erittäin kiireellisessä tapauksessa, joka on perusteltava pyynnössä, aika voidaan supistaa viiteen työpäivään. Puheenjohtaja voi päättää käyttää kirjallista menettelyä.12.3 Puheenjohtaja antaa yleisneuvostolle perussäännön 47.4 artiklan mukaisesti tiedon EKP:n neuvoston päätöksistä.13 artiklaJohtokunnan ja yleisneuvoston välinen suhde13.1 EKP:n yleisneuvostolle annetaan tilaisuus esittää johtokunnalle kommentteja, ennen kuin- johtokunta panee täytäntöön EKP:n neuvoston säädökset, joihin edellä olevan 12.1 artiklan mukaisesti edellytetään yleisneuvoston myötävaikutusta,- johtokunta antaa EKP:n neuvostolta perussäännön 12.1 artiklan nojalla saamiensa toimivaltuuksien perusteella säädöksiä, jotka edellyttävät tämän työjärjestyksen 12.1 artiklan mukaisesti EKP:n neuvoston myötävaikutusta.13.2 Kun yleisneuvostoa pyydetään esittämään tämän artiklan ensimmäisen kohdan mukaisia kommentteja, sille on annettava niiden esittämiseen kohtuullinen aika, jonka on oltava vähintään kymmenen työpäivää. Erittäin kiireellisessä tapauksessa (joka on perusteltava pyynnössä) aika voidaan supistaa viiteen työpäivään. Puheenjohtaja voi päättää käyttää kirjallista menettelyä.V LUKU ERITYISET MENETTELYSÄÄNNÖT14 artiklaToimivallan siirtäminen14.1 EKP:n neuvoston toimivallan siirtämisestä johtokunnalle perussäännön 12.1 artiklan toisen kohdan viimeisen virkkeen nojalla on ilmoitettava asianomaisille osapuolille ja tarvittaessa julkistettava asiat, joissa siirretyllä toimivallalla tehdyillä päätöksillä on kolmansia osapuolia koskevia oikeusvaikutuksia. Siirretyllä toimivallalla annetuista säädöksistä on viipymättä ilmoitettava EKP:n neuvostolle.14.2 Perussäännön 39 artiklan nojalla tehtyjen päätösten mukaisesti laadittu luettelo EKP:n nimenkirjoittajista jaetaan osapuolille, joita asia koskee.15 artiklaBudjetin laatiminen15.1 Johtokunnan esityksestä EKP:n neuvosto hyväksyy vahvistamiensa periaatteiden mukaisesti laaditun EKP:n budjetin seuraavaa tilikautta varten ennen kunkin tilikauden loppua.15.2 EKP:n neuvosto perustaa budjettikomitean ja määrää sen tehtävät ja kokoonpanon. Budjettikomitea avustaa EKP:n budjettiin liittyvissä asioissa.16 artiklaTilinpäätös ja muut julkaistavat tiedot16.1 EKP:n neuvosto hyväksyy perussäännön 15.3 artiklassa edellytetyn vuosikertomuksen.16.2 Johtokunnalle annetaan toimivalta hyväksyä ja julkistaa perussäännön 15.1 artiklan mukaan neljännesvuosittain julkaistavat tiedot, perussäännön 15.2 artiklan mukainen konsolidoitu viikkotase ja perussäännön 26.3 artiklan mukainen konsolidoitu vuositase sekä muut julkaistavat tiedot.16.3 Johtokunta tekee EKP:n neuvoston määräämien periaatteiden mukaisesti EKP:n tilinpäätöksen seuraavan tilikauden ensimmäisen kuukauden kuluessa. Tämä tilinpäätös annetaan tarkastettavaksi ulkopuoliselle tilintarkastajalle.16.4 EKP:n neuvosto hyväksyy EKP:n tilinpäätöksen seuraavan vuoden ensimmäisen neljänneksen kuluessa. Ulkopuolisen tilintarkastajan tarkastuskertomus annetaan EKP:n neuvostolle ennen tilinpäätöksen hyväksymistä.17 artiklaEKP:n säädökset17.1 EKP:n asetukset antaa EKP:n neuvosto, ja puheenjohtaja allekirjoittaa ne EKP:n neuvoston puolesta.17.2 EKP:n suuntaviivat antaa EKP:n neuvosto; suuntaviivat hyväksytään ja annetaan tiedoksi yhdellä Euroopan yhteisöjen virallisista kielistä, ja puheenjohtaja allekirjoittaa ne EKP:n neuvoston puolesta. Suuntaviivat on perusteltava. Suuntaviivat annetaan tiedoksi kansallisille keskuspankeille faksilla, sähköpostitse, teleksillä tai paperimuodossa. Kaikki EKP:n suuntaviivat, jotka julkaistaan virallisesti, käännetään Euroopan yhteisöjen virallisille kielille.17.3 EKP:n neuvosto voi siirtää toimivaltaansa johtokunnalle asetustensa ja suuntaviivojensa täytäntöönpanoa varten. Kyseisessä asetuksessa tai kyseisissä suuntaviivoissa täsmennetään täytäntöön pantavat asiat sekä siirretyn toimivallan rajat ja soveltamisala.17.4 EKP:n päätökset ja suositukset antaa toimivaltansa mukaisesti joko EKP:n neuvosto tai johtokunta, ja puheenjohtaja allekirjoittaa ne. Puheenjohtaja, varapuheenjohtaja tai kaksi muuta johtokunnan jäsentä allekirjoittavat sellaiset EKP:n päätökset, joissa asetetaan seuraamuksia kolmansille osapuolille. EKP:n päätökset ja suositukset on perusteltava. Perussäännön 42 artiklan mukaiset suositukset yhteisön johdetuksi oikeudeksi antaa EKP:n neuvosto.17.5 Perussäännön 44 artiklan toisen kohdan ja 47.1 artiklan ensimmäisen luetelmakohdan määräysten rajoittamatta EKP:n lausunnot antaa EKP:n neuvosto. Kuitenkin poikkeuksellisissa olosuhteissa ja jollei vähintään kolme kansallisen keskuspankin pääjohtajaa ilmaise toivettaan säilyttää EKP:n neuvostolla erityislausuntojen antamista koskeva toimivalta, johtokunta voi hyväksyä EKP:n lausunnot EKP:n neuvoston esittämien huomautusten mukaisesti ja ottaen huomioon yleisneuvoston myötävaikutuksen. Puheenjohtaja allekirjoittaa EKP:n lausunnot.17.6 EKP:n ohjeet antaa johtokunta; ohjeet hyväksytään ja annetaan tiedoksi yhdellä Euroopan yhteisöjen virallisista kielistä, ja puheenjohtaja tai kaksi johtokunnan jäsentä allekirjoittavat ohjeet. Ohjeet annetaan tiedoksi kansallisille keskuspankeille faksilla, sähköpostitse, teleksillä tai paperimuodossa. Kaikki EKP:n ohjeet, jotka julkaistaan virallisesti, käännetään Euroopan yhteisöjen virallisille kielille.17.7 Kaikille EKP:n säädöksille annetaan juokseva numero yksilöimisen helpottamiseksi. Johtokunta ryhtyy toimenpiteisiin varmistaakseen alkuperäisten asiakirjojen turvallisen säilytyksen sekä sen, että säädökset annetaan tiedoksi niille, joille ne on osoitettu, tai konsultoiville viranomaisille sekä sen, että säädökset julkaistaan Euroopan unionin virallisessa lehdessä kaikilla Euroopan unionin virallisilla kielillä, kun kyseessä ovat EKP:n asetukset, EKP:n lausunnot luonnoksista yhteisön lainsäädännöksi ja ne EKP:n säädökset, joiden julkaisemisesta on nimenomaan päätetty.17.8 Euroopan talousyhteisössä käytettäviä kieliä koskevista järjestelyistä 15 päivänä huhtikuuta 1958 annetun neuvoston asetuksen (EY) N:o 1(1) periaatteita sovelletaan perussäännön 34 artiklassa mainittuihin EKP:n säädöksiin.18 artiklaPerustamissopimuksen 106 artiklan 2 kohdan mukainen menettelyEKP:n neuvosto antaa perustamissopimuksen 106 artiklan 2 kohdassa tarkoitetun hyväksymisensä seuraavaa vuotta varten yhdessä, kaikkia osallistuvia jäsenvaltioita koskevassa päätöksessä kunkin vuoden viimeisen neljänneksen kuluessa.19 artiklaHankinnat19.1 Tavaroiden ja palvelujen hankinnoissa EKP:lle noudatetaan avointa tiedottamista, yhdenvertaisia osallistumismahdollisuuksia, tasapuolisuutta ja hallinnon tehokkuutta koskevia periaatteita.19.2 Hallinnon tehokkuuden periaatetta lukuun ottamatta edellä mainittuja periaatteita voidaan jättää noudattamatta erittäin kiireellisissä tapauksissa, turvallisuus- tai salassapitosyistä, yhden ainoan toimittajan ollessa kyseessä, kansallisilta keskuspankeilta EKP:lle suuntautuvien toimitusten tapauksessa ja toimitusten jatkuvuuden turvaamiseksi.20 artiklaHenkilövalinnat, nimitykset ja ylennykset20.1 EKP:n henkilöstön henkilövalinnat, nimitykset ja ylennykset ovat johtokunnan vastuulla.20.2 EKP:n henkilöstön henkilövalinnoissa, nimityksissä ja ylennyksissä noudatetaan ammatillisen pätevyyden, avoimen tiedottamisen, tasa-arvon ja tasapuolisuuden periaatteita. Hallinnollisissa kiertokirjeissä täsmennetään tarkemmin työntekijöiden rekrytointia ja ylentämistä koskevat säännöt ja menettelyt.21 artiklaPalvelussuhteen ehdot21.1 EKP:n ja sen henkilöstön välinen palvelussuhde määritetään palvelussuhteen ehdoissa ja henkilöstösäännöissä.21.2 EKP:n neuvosto hyväksyy palvelussuhteen ehdot johtokunnan ehdotuksesta ja yleisneuvostoa kuultuaan.21.3 Johtokunta hyväksyy henkilöstösäännöt, joilla palvelussuhteen ehdot pannaan täytäntöön.21.4 Henkilöstökomiteaa kuullaan ennen uusien palvelussuhteen ehtojen tai henkilöstösääntöjen hyväksymistä. Komitean lausunto annetaan EKP:n neuvostolle tai johtokunnalle.22 artiklaTiedonannot ja ilmoituksetEKP:n päätöksentekoelinten päätöksiä koskevat yleiset tiedonannot ja ilmoitukset voidaan julkistaa EKP:n www-sivuilla tai Euroopan unionin virallisen lehdessä taikka rahamarkkinoiden yhteisten uutiskanavien välityksellä.23 artiklaEKP:n asiakirjojen luottamuksellisuus ja saatavuus23.1 EKP:n päätöksentekoelimissä ja niiden perustamissa komiteoissa tai ryhmissä käsiteltävät asiat ovat luottamuksellisia, jollei EKP:n neuvosto valtuuta puheenjohtajaa julkistamaan, mihin käsittelyssä on päädytty.23.2 EKP:n laatimien tai säilyttämien asiakirjojen saamisesta yleisön tutustuttavaksi määrätään EKP:n neuvoston päätöksellä.23.3 EKP:n laatimat asiakirjat luokitellaan ja niitä käsitellään hallinnollisessa kiertokirjeessä annettujen sääntöjen mukaisesti. Ne ovat vapaasti käytettävissä kolmenkymmenen vuoden kuluttua, elleivät päätöksentekoelimet toisin päätä.VI LUKU LOPPUSÄÄNNÖKSET24 artiklaTämän työjärjestyksen muuttaminenEKP:n neuvosto voi muuttaa tätä työjärjestystä. Yleisneuvosto voi ehdottaa muutoksia ja johtokunta voi hyväksyä toimivaltaansa kuuluvia täydentäviä sääntöjä.Tehty Frankfurt am Mainissa 19 päivänä helmikuuta 2004.EKP:n puheenjohtajaJean-Claude Trichet(1) EYVL 17, 6.10.1958, s. 385/58; suomenkielinen erityispainos alue 1, nide 1, s. 14.(1) EYVL L 314, 8.12.1999, s. 32.


title: 2006/492/YUTP Poliittisten ja turvallisuusasioiden komitean päätös MONUC SPT/2/2006, tehty  30 päivänä toukokuuta 2006 , osallistujien komitean perustamisesta Kongon demokraattisessa tasavallassa toteutettavaa Euroopan unionin sotilasoperaatiota varten Yhdistyneiden Kansakuntien tarkkailijajoukkojen (MONUC) tukemiseksi vaaliprosessin aikana

text:
               14.7.2006

               FI

               Euroopan unionin virallinen lehti

               L 194/31

      POLIITTISTEN JA TURVALLISUUSASIOIDEN KOMITEAN PÄÄTÖS MONUC SPT/2/2006,
   tehty 30 päivänä toukokuuta 2006,
   osallistujien komitean perustamisesta Kongon demokraattisessa tasavallassa toteutettavaa Euroopan unionin sotilasoperaatiota varten Yhdistyneiden Kansakuntien tarkkailijajoukkojen (MONUC) tukemiseksi vaaliprosessin aikana
   (2006/492/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon neuvoston 27 päivänä huhtikuuta 2006 hyväksymän yhteisen toiminnan 2006/319/YUTP (1) Euroopan unionin sotilasoperaatiosta Yhdistyneiden Kansakuntien Kongon demokraattisessa tasavallassa olevien tarkkailijajoukkojen (MONUC) tukemiseksi vaaliprosessin aikana (Operaatio EUFOR RD Congo) ja erityisesti sen 10 artiklan 5 kohdan,
   sekä katsoo seuraavaa:

               (1)

               Yhteisen toiminnan 2006/319/YUTP 10 artiklan 5 kohdan mukaisesti neuvosto on valtuuttanut poliittisten ja turvallisuusasioiden komitean tekemään asiaankuuluvat päätökset osallistujien komitean perustamisesta Kongon demokraattisessa tasavallassa toteutettavaa Euroopan unionin sotilasoperaatiota varten Yhdistyneiden Kansakuntien tarkkailijajoukkojen tukemiseksi vaaliprosessin aikana.

               (2)

               Eurooppa-neuvoston 7, 8 ja 9 päivänä joulukuuta 2000 Nizzassa ja 24 ja 25 päivänä lokakuuta 2002 Brysselissä antamissa päätelmissä vahvistettiin järjestelyt, jotka koskevat kolmansien valtioiden osallistumista kriisinhallintaoperaatioihin ja osallistujien komitean perustamista.

               (3)

               Osallistujien komitea on keskeisessä asemassa operaation päivittäisessä toteuttamisessa. Se on pääfoorumi, jolla osallistuvat valtiot yhdessä käsittelevät kysymyksiä, jotka liittyvät niiden joukkojen käyttöön operaatiossa. Poliittisten ja turvallisuusasioiden komitea, joka vastaa operaation poliittisesta valvonnasta ja strategisesta johdosta, ottaa huomioon osallistujien komiteassa esitetyt näkemykset.

               (4)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 6 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla.

         ON PÄÄTTÄNYT SEURAAVAA:
   1 artikla
   Perustaminen ja toimeksianto
   Täten perustetaan osallistujien komitea Kongon demokraattisessa tasavallassa toteutettavaa Euroopan unionin sotilasoperaatiota varten Yhdistyneiden Kansakuntien tarkkailijajoukkojen tukemiseksi vaaliprosessin aikana (jäljempänä ”osallistujien komitea”). Sen tehtävät vahvistetaan Eurooppa-neuvoston Nizzan ja Brysselin kokouksissa annetuissa päätelmissä.
   2 artikla
   Kokoonpano
   1.   Osallistujien komitean kokoonpano on seuraava:

               —

               kaikkien jäsenvaltioiden edustajat,

               —

               niiden operaatioon osallistuvien, liitteessä lueteltujen kolmansien valtioiden edustajat, joiden osallistuminen on sotilaallisesti merkittävää.

         2.   Euroopan unionin sotilasesikunnan pääjohtajalla ja EU:n operaation komentajalla on myös oikeus osallistua tai olla edustettuna osallistujien komitean kokouksissa.
   3 artikla
   Puheenjohtaja
   Eurooppa-neuvoston Nizzan-päätelmien mukaisesti ja puheenjohtajavaltion oikeuksia rajoittamatta kyseistä operaatiota koskevan osallistujien komitean puheenjohtajana toimii YUTP:n korkeana edustajana toimiva neuvoston pääsihteeri tai hänen edustajansa tiiviissä yhteistyössä puheenjohtajavaltion kanssa ja Euroopan unionin sotilaskomitean puheenjohtajan tai hänen edustajansa avustamana.
   4 artikla
   Kokoukset
   1.   Puheenjohtaja kutsuu osallistujien komitean koolle säännöllisesti. Olosuhteiden niin vaatiessa kokouksia voidaan kutsua koolle kiireellisesti puheenjohtajan aloitteesta tai jonkun jäsenen pyynnöstä.
   2.   Puheenjohtaja jakaa etukäteen esityslistaehdotuksen ja kokousasiakirjat. Jokaisen kokouksen jälkeen jaetaan yhteenveto kokouksesta.
   3.   Komission edustajia ja muita henkilöitä voidaan tarvittaessa kutsua kokoukseen tiettyjen asioiden käsittelyn ajaksi.
   5 artikla
   Menettely
   1.   Jollei 3 kohdasta muuta johdu, ja rajoittamatta poliittisten ja turvallisuusasioiden komitean toimivaltaa ja EU:n operaation komentajan tehtäviä,

               —

               operaatioon osallistuvien valtioiden edustajat tekevät yksimielisesti osallistujien komitean päätökset, jotka koskevat operaation päivittäistä toteuttamista;

               —

               osallistujien komitean jäsenet hyväksyvät yksimielisesti osallistujien komitean suositukset, jotka koskevat operatiiviseen suunnitteluun, tavoitteet mukaan lukien, mahdollisesti tehtäviä mukautuksia.

         Jäsenen pidättäytyminen äänestyksestä ei estä yksimielisyyttä.
   2.   Puheenjohtaja toteaa, että enemmistö niiden valtioiden edustajista, joilla on oikeus osallistua käsittelyyn, on läsnä.
   3.   Kaikki menettelyä koskevat kysymykset ratkaistaan kokouksessa läsnä olevien jäsenten yksinkertaisella enemmistöllä.
   4.   Tanska ei osallistu mihinkään komitean päätökseen.
   6 artikla
   Luottamuksellisuus
   1.   Neuvoston turvallisuussääntöjä sovelletaan osallistujien komitean kokouksiin ja käsittelyihin. Erityisesti edellytetään, että osallistujien komitean jäsenillä on riittävä luotettavuusselvitys.
   2.   Osallistujien komitean käsittelyt kuuluvat salassapitovelvollisuuden piiriin, ellei osallistujien komitea päätä yksimielisesti toisin.
   7 artikla
   Voimaantulo
   Tämä päätös tulee voimaan päivänä, jona se tehdään.

      Tehty Brysselissä 30 päivänä toukokuuta 2006.

            Poliittisten ja turvallisuusasioiden komitean puolesta

            Puheenjohtaja

         J. KUGLITSCH

      (1)  EUVL L 116, 29.4.2006, s. 98.

      LIITE
      Luettelo 2 artiklan 1 kohdassa tarkoitetuista kolmansista valtioista

                  —

                  Turkki


title: Komission päätös, annettu 29 päivänä elokuuta 2011 , maksujärjestelmämarkkinoiden asiantuntijaryhmän perustamisesta

text:
               30.8.2011

               FI

               Euroopan unionin virallinen lehti

               C 253/3

         KOMISSION PÄÄTÖS,
   annettu 29 päivänä elokuuta 2011,
   maksujärjestelmämarkkinoiden asiantuntijaryhmän perustamisesta
   2011/C 253/04
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Yksi unionin tärkeimmistä tavoitteista on varmistaa sisämarkkinoiden asianmukainen toiminta, ja maksupalvelut ovat sisämarkkinoiden olennainen osa. Nykyinen nopea innovointi ja teknologinen edistys huomioon ottaen on tärkeää, että sisämarkkinoilla on moitteettomat, käyttäjäystävälliset, tehokkaat ja turvalliset maksujärjestelmät, mikä on sekä palvelujen tarjoajien että käyttäjien edun mukaista.

               (2)

               Paremman sääntelyn periaatteiden mukaisesti komissio kiinnittää maksujärjestelmäpolitiikan kehittämisessä suurta huomiota siihen, että asiaan liittyviä sidosryhmiä, erityisesti maksupalvelujen tarjoajia ja käyttäjiä, joihin kuuluvat myös kuluttajat ja muut kansalaisyhteiskunnan edustajat, kuullaan asianmukaisesti. Tätä varten komissio voi tarvita asiantuntijoista koostuvan neuvoa-antavan elimen asiantuntemusta.

               (3)

               Komissio perusti tätä varten maksujärjestelmäalan asiantuntijaryhmän päätöksellä 2009/72/EY (1).

               (4)

               Kuten vuosien 2005–2010 rahoituspalvelupolitiikkaa käsittelevässä valkoisessa kirjassa todetaan, komissio pitää hyvin tärkeänä, että käyttäjien näkemykset otetaan riittävästi huomioon, kun politiikkaa laaditaan ja toteutetaan. Ryhmän olisi siksi mahdollistettava se, että niiden osapuolten näkemykset, joita asia koskee, ovat asianmukaisesti edustettuina. Komission mielestä ryhmän nykyinen kokoonpano ei riittävästi heijastele käyttäjien, erityisesti kuluttajien, näkemyksiä. Sen vuoksi ryhmän kokoonpanoa muutetaan, jotta maksupalvelujen tarjoajien ja käyttäjien välinen edustus saadaan tasapainotettua ja kuluttajia edustavien jäsenten määrää lisättyä.

               (5)

               Ryhmän olisi koostuttava henkilöistä, joilla on vaadittu asiantuntemus maksujärjestelmien alalta. Siinä olisi kuitenkin oltava ainoastaan yksityisen sektorin sidosryhmien edustajia, sillä viranomaisilla ja keskuspankeilla on oma neuvoa-antava ryhmänsä maksujärjestelmien alalla.

               (6)

               Ryhmän pitäisi avustaa komissiota maksujärjestelmäpolitiikan valmistelussa ja toteutuksessa.

               (7)

               Olisi vahvistettava ryhmän jäseniin sovellettavat tietojen julkistamista koskevat säännöt rajoittamatta kuitenkaan komission menettelysäännöistä tehdyn päätöksen 2001/844/EY, EHTY, Euratom (2) liitteessä vahvistettujen turvallisuussääntöjen soveltamista.

               (8)

               Henkilötietojen käsittelyssä ryhmässä sovelletaan yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 (3).

               (9)

               Olisi kumottava maksujärjestelmämarkkinoiden asiantuntijaryhmän perustamisesta 15 päivänä joulukuuta 2008 tehty komission päätös 2009/72/EY.

               (10)

               On aiheellista vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen suotavaa,

         ON PÄÄTTÄNYT SEURAAVAA:
   1 artikla
   Kohde
   Perustetaan maksujärjestelmämarkkinoiden asiantuntijaryhmä, jäljempänä ’ryhmä’.
   2 artikla
   Tehtävä
   Ryhmän tehtävänä on:

               1)

               avustaa komissiota maksujärjestelmiä koskevien säädösten ja toimintapoliittisten aloitteiden valmistelussa, mukaan lukien maksualaan ja maksuvälineiden käyttäjiin liittyvät petostentorjuntakysymykset;

               2)

               tarjota näkemyksiä kyseisen toimintapolitiikan käytännön toteutuksesta;

               3)

               vaihtaa näkemyksiä ajan tasalla olevista parhaista käytänteistä ja varmistaa mahdollisten markkinaongelmien seuranta.

         3 artikla
   Kuuleminen
   Komissio voi kuulla ryhmää kaikista mahdollisista maksujärjestelmiä koskevista seikoista, mukaan lukien maksualaan ja maksuvälineiden käyttäjiin liittyvät petostentorjuntakysymykset.
   4 artikla
   Jäsenten nimittäminen
   1.   Ryhmässä on enintään 40 jäsentä.
   2.   Komissio nimittää ryhmän jäsenet sellaisten asiantuntijoiden joukosta, joilla on pätevyyttä 2 artiklan 1 kohdassa tarkoitetuilla aloilla ja jotka ovat vastanneet hakuilmoitukseen. Jäsenten on oltava joko henkilöitä, joilla on akateeminen tausta tai tunnustettu asiantuntemus 2 artiklan 1 kohdassa tarkoitetulla alalla, tai seuraavien tahojen edustajia:

               a)

               maksupalveluala, mukaan lukien yritykset ja niiden työntekijöiden edustajat ja järjestöt;

               b)

               maksuvälineiden käyttäjät, mukaan lukien yritykset, järjestöt ja kuluttajat;

               c)

               maksuvälinepetosten torjuntaan tiiviisti osallistuvat yksityiset laitokset.

         3.   Maksupalvelualan ja maksupalvelujen käyttäjien edustuksen on jäsenten keskuudessa oltava tasasuhtaista. Ryhmässä on oltava vähintään 15 jäsentä, jotka edustavat maksupalvelujen käyttäjiä, ja seitsemän näistä on edustettava kuluttajia. Vähintään 15:n ryhmän jäsenen on edustettava maksupalvelualaa. Ryhmässä on myös oltava tiedemaailman ja maksuvälinepetosten torjuntaan tiivisti osallistuvien yksityisten laitosten edustajat.
   4.   Maksupalvelualaa, maksupalvelujen käyttäjiä tai maksuvälinepetosten torjuntaan tiivisti osallistuvia yksityisiä laitoksia edustavat jäsenet nimitetään yksilöinä, jotka ajavat käyttäjäystävällisten, tehokkaiden ja turvallisten maksujärjestelmien tukemista koskevaa yhteistä etua. Jäsenet, joilla on akateeminen tausta tai tunnustettu asiantuntemus, nimitetään yksityishenkilöinä.
   5.   Jäsenet nimitetään neljäksi vuodeksi. Jäsenet pysyvät tässä toimessaan siihen asti, kun heidät korvataan tai heidän toimikautensa päättyy.
   6.   Voidaan säätää, että varajäseniä on oltava yhtä monta kuin nimitettäviä jäseniä. Varajäsenet nimitetään samoin ehdoin kuin jäsenet, ja varajäsenet korvaavat automaattisesti poissa olevan tai estyneen jäsenen. Sopivina pidetyt hakijat, joita ei heti nimitetä ryhmään, voidaan lisätä varallaololuetteloon, jota komissio voi käyttää nimittäessään korvaavia jäseniä.
   7.   Komissio voi jäljellä olevaksi toimikaudeksi nimittää uuden jäsenen sellaisen jäsenen tilalle, joka ei enää pysty osallistumaan tehokkaasti ryhmän työhön, joka eroaa tehtävästään tai joka ei täytä tämän artiklan 2 kohdassa tai perussopimuksen 339 artiklassa mainittuja edellytyksiä. Komissio voi käyttää varallaololuetteloa korvaavia jäseniä nimittäessään.
   8.   Jäsenet nimitetään tehtäväänsä yksityishenkilöinä, ja he toimivat riippumattomina ja yleisen edun mukaisesti.
   9.   Jotakin etua ajavien tai yksityishenkilönä nimitettyjen henkilöiden nimet julkaistaan komission asiantuntijaryhmien rekisterissä ja muissa vastaavissa paikoissa.
   10.   Henkilötietoja kerättäessä, käsiteltäessä ja julkaistaessa noudatetaan asetusta (EY) N:o 45/2001.
   5 artikla
   Toiminta
   1.   Komission edustaja toimii asiantuntijaryhmän puheenjohtajana.
   2.   Ryhmä voi komission kanssa asiasta sovittuaan perustaa alaryhmiä tarkastelemaan tiettyjä aiheita ryhmän määrittelemien tehtävien mukaisesti. Alaryhmät lakkautetaan heti, kun ne ovat suorittaneet niille asetetut tehtävät.
   3.   Komission edustaja voi kutsua asiantuntijoita ja tarkkailijoita, joilla on alan erityistietämystä, osallistumaan ryhmän ja sen alaryhmien työhön.
   4.   Tietoja, jotka on saatu ryhmän tai alaryhmän toimintaan osallistumisen kautta, ei saa paljastaa, jos komissio katsoo tietojen olevan luottamuksellisia.
   5.   Ryhmä ja sen alaryhmät kokoontuvat yleensä komission tiloissa komission päättämässä kokoonpanossa ja komission päättäminä aikoina. Komissio huolehtii asiantuntijaryhmän sihteeristön tehtävistä. Komission virkamiehet, joita asia koskee, voivat olla läsnä ryhmän ja sen alaryhmien kokouksissa.
   6.   Ryhmä vahvistaa työjärjestyksensä asiantuntijaryhmien työjärjestysmallin pohjalta.
   7.   Komissio voi julkaista internetissä ryhmän tiivistelmiä, päätelmiä, päätelmien osia tai valmisteluasiakirjoja kyseisen asiakirjan alkukielellä.
   6 artikla
   Kokouskulut
   1.   Ryhmän toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa ryhmän toimintaan osallistuvien matka- ja oleskelukulut voimassa olevien komission säännösten mukaisesti.
   3.   Matka- ja oleskelukulut korvataan vuosittaisessa määrärahojen kohdentamista koskevassa menettelyssä myönnettyjen määrärahojen puitteissa.
   7 artikla
   Kumoaminen
   Kumotaan päätös 2009/72/EY.
   8 artikla
   Sovellettavuus
   Tätä päätöstä sovelletaan 31 päivään joulukuuta 2015.

      Tehty Brysselissä 29 päivänä elokuuta 2011.

            Komission puolesta

         Michel BARNIER

            Komission jäsen

      (1)  EUVL L 24, 28.1.2009, s. 15.

      (2)  EYVL L 317, 3.12.2001, s. 1.

      (3)  EYVL L 8, 12.1.2001, s. 1.


title: Neuvoston päätös 2005/593/YUTP, tehty 18 päivänä heinäkuuta 2005, sopimuksen tekemisestä Euroopan unionin ja Chilen tasavallan välillä Chilen tasavallan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio ALTHEA)

text:
               3.8.2005

               FI

               Euroopan unionin virallinen lehti

               L 202/39

         NEUVOSTON PÄÄTÖS 2005/593/YUTP,
   tehty 18 päivänä heinäkuuta 2005,
   sopimuksen tekemisestä Euroopan unionin ja Chilen tasavallan välillä Chilen tasavallan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio ALTHEA)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto hyväksyi 12 päivänä heinäkuuta 2004 yhteisen toiminnan 2004/570/YUTP (1) Euroopan unionin sotilasoperaatiosta Bosnia ja Hertsegovinassa.

               (2)

               Yhteisen toiminnan 11 artiklan 3 kohdassa määrätään, että kolmansien valtioiden osallistumista koskevat yksityiskohtaiset järjestelyt edellyttävät Euroopan unionista tehdyn sopimuksen 24 artiklan mukaista sopimusta.

               (3)

               Neuvoston annettua 13 päivänä syyskuuta 2004 valtuutuksensa puheenjohtajavaltio neuvotteli korkeana edustajana toimivan pääsihteerin avustamana Euroopan unionin ja Chilen tasavallan välisen sopimuksen Chilen tasavallan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio ALTHEA).

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Chilen tasavallan välinen sopimus Chilen tasavallan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio ALTHEA).
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 18 päivänä heinäkuuta 2005.

            Neuvoston puolesta

            Puheenjohtaja

         J. STRAW

      (1)  EUVL L 252, 28.7.2004, s. 10.
   SOPIMUS
   Euroopan unionin ja Chilen tasavallan välillä Chilen tasavallan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio ALTHEA)
   EUROOPAN UNIONI (EU)
   ja
   CHILEN TASAVALTA,
   jäljempänä ’osapuolet’, jotka
   OTTAVAT HUOMIOON

               —

               Yhdistyneiden Kansakuntien turvallisuusneuvoston 22 päivänä marraskuuta 2004 antaman päätöslauselman 1575 (2004) Euroopan unionin joukkojen perustamisesta,

               —

               Euroopan unionin neuvoston 12 päivänä heinäkuuta 2004 hyväksymän yhteisen toiminnan 2004/570/YUTP (1) Euroopan unionin sotilasoperaatiosta Bosnia ja Hertsegovinassa,

               —

               Chilen tasavallalle esitetyn kutsun osallistua EU-johtoiseen operaatioon,

               —

               onnistuneesti loppuun saatetun joukkojen muodostamisprosessin sekä EU:n operaation komentajan ja EU:n sotilaskomitean suosituksen tehdä sopimus Chilen tasavallan joukkojen osallistumisesta EU-johtoiseen operaatioon,

               —

               poliittisten ja turvallisuusasioiden komitean 21 päivänä syyskuuta 2004 tekemän päätöksen BiH/1/2004 (2) Chilen tasavallan osallistumisen hyväksymisestä Euroopan unionin sotilasoperaatioon Bosnia ja Hertsegovinassa,

               —

               poliittisten ja turvallisuusasioiden komitean 29 päivänä syyskuuta 2004 tekemän päätöksen BiH/3/2004 (3) osallistujien komitean perustamisesta Bosnia ja Hertsegovinassa toteutettavaa Euroopan unionin sotilasoperaatiota varten,

         OVAT SOPINEET SEURAAVAA:
   1 artikla
   Operaatioon osallistuminen
   1.   Chilen tasavalta liittyy tämän sopimuksen määräysten ja mahdollisesti tarvittavien täytäntöönpanojärjestelyjen mukaisesti Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyyn yhteiseen toimintaan 2004/570/YUTP ja kaikkiin yhteisiin toimintoihin tai päätöksiin, joilla Euroopan unionin neuvosto päättää jatkaa EU:n sotilaallista kriisinhallintaoperaatiota.
   2.   Chilen tasavallan osallistuminen EU:n sotilaalliseen kriisinhallintaoperaatioon ei vaikuta Euroopan unionin päätöksenteon riippumattomuuteen.
   3.   Chilen tasavalta varmistaa, että sen EU:n sotilaalliseen kriisinhallintaoperaatioon osallistuvat joukot ja henkilöstö noudattavat tehtävänsä suorittamisessa

               —

               yhteistä toimintaa 2004/570/YUTP ja siihen mahdollisesti myöhemmin tehtyjä muutoksia,

               —

               operaatiosuunnitelmaa,

               —

               täytäntöönpanotoimenpiteitä.

         4.   Chilen tasavallan operaatioon lähettämät joukot ja henkilöstö suorittavat tehtävänsä ja menettelevät yksinomaan EU:n sotilaallisen kriisinhallintaoperaation etujen mukaisesti, sanotun kuitenkaan rajoittamatta 4 artiklan 1 kohdan soveltamista.
   5.   Chilen tasavalta antaa EU:n operaation komentajalle ajoissa tiedon kaikista muutoksista, jotka koskevat sen osallistumista operaatioon.
   2 artikla
   Joukkojen asema
   1.   Chilen tasavallan EU:n sotilaalliseen kriisinhallintaoperaatioon lähettämien joukkojen ja henkilöstön asemaa säännellään 22 päivänä marraskuuta 2004 annetun Yhdistyneiden Kansakuntien turvallisuusneuvoston päätöslauselman 1575 (2004) 12 kohdan määräysten mukaisesti.
   2.   Bosnia ja Hertsegovinan ulkopuolella sijaitseviin esikuntiin tai johtoyksiköihin lähetettyjen joukkojen ja henkilöstön asemaan sovelletaan asianomaisten esikuntien ja johtoyksiköiden ja Chilen tasavallan välisiä järjestelyjä.
   3.   Chilen tasavalta käyttää lainkäyttövaltaansa EU:n sotilaalliseen kriisinhallintaoperaatioon osallistuviin joukkoihinsa ja henkilöstöönsä, sanotun kuitenkaan rajoittamatta 1 kohdassa tarkoitettujen, joukkojen asemaa koskevien määräysten soveltamista.
   4.   Chilen tasavalta vastaa kaikista joukkojensa ja henkilöstönsä jäsenten esittämien tai heitä koskevien EU:n sotilaalliseen kriisinhallintaoperaatioon osallistumiseen liittyvien vaatimusten ratkaisemisesta. Chilen tasavalta vastaa lakiensa ja asetustensa mukaisesti sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään sen joukkoja tai henkilöstön jäsentä vastaan.
   5.   Chilen tasavalta sitoutuu antamaan tämän sopimuksen allekirjoittamisen yhteydessä lausuman, joka koskee luopumista korvausten vaatimisesta EU:n sotilaalliseen kriisinhallintaoperaatioon osallistuvilta valtioilta.
   6.   Euroopan unioni sitoutuu varmistamaan, että sen jäsenvaltiot antavat tämän sopimuksen allekirjoittamisen yhteydessä lausuman, joka koskee luopumista korvausvaatimuksista Chilen tasavallan EU:n sotilaalliseen kriisinhallintaoperaatioon osallistumisen osalta.
   3 artikla
   Turvaluokitellut tiedot
   1.   Chilen tasavalta toteuttaa asianmukaiset toimenpiteet sen varmistamiseksi, että EU:n turvaluokitellut tiedot suojataan noudattaen 19 päivänä maaliskuuta 2001 tehdyssä neuvoston päätöksessä 2001/264/EY (4) olevia Euroopan unionin neuvoston turvallisuussääntöjä sekä toimivaltaisten viranomaisten, mukaan lukien EU:n operaation komentajan, antamia lisäohjeita.
   2.   Jos EU ja Chilen tasavalta ovat tehneet sopimuksen turvaluokiteltujen tietojen vaihtamiseen sovellettavista turvallisuusmenettelyistä, kyseisen sopimuksen määräyksiä sovelletaan EU:n sotilaallisen kriisinhallintaoperaation yhteydessä.
   4 artikla
   Johtamisjärjestely
   1.   Kaikki EU:n sotilaalliseen kriisinhallintaoperaatioon osallistuvat joukot ja henkilöstön jäsenet pysyvät täysin kansallisten viranomaistensa alaisina.
   2.   Kansalliset viranomaiset siirtävät joukkojensa ja henkilöstönsä operatiivisen ja taktisen johdon ja/tai valvonnan EU:n operaation komentajalle. EU:n operaation komentajalla on oikeus siirtää toimivaltansa toiselle henkilölle.
   3.   Chilen tasavallalla on samat oikeudet ja velvoitteet kuin operaatioon osallistuvilla Euroopan unionin jäsenvaltioilla operaation päivittäisessä toteuttamisessa.
   4.   EU:n operaation komentaja voi Chilen tasavaltaa kuultuaan milloin tahansa pyytää Chilen tasavallan osallisuuden pois vetämistä.
   5.   Chilen tasavalta nimeää johtavan sotilasedustajan, joka edustaa sen kansallista sotilasosastoa EU:n sotilaallisessa kriisinhallintaoperaatiossa. Johtava sotilasedustaja neuvottelee EU:n joukkojen komentajan kanssa kaikista operaatioon vaikuttavista asioista ja vastaa sotilasosastonsa päivittäisestä kurinpitovalvonnasta.
   5 artikla
   Rahoitusnäkökohdat
   1.   Chilen tasavalta vastaa kaikista sen operaatioon osallistumiseen liittyvistä kustannuksista, elleivät ne kuulu yhteisiin kustannuksiin sen mukaisesti, mitä säädetään tämän sopimuksen 1 artiklan 1 kohdassa tarkoitetuissa oikeudellisissa välineissä sekä 23 päivänä helmikuuta 2004 tehdyssä neuvoston päätöksessä 2004/197/YUTP (5) Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla.
   2.   Kuoleman, loukkaantumisen, menetyksen tai vahingon sattuessa valtiosta tai valtioista, jossa tai joissa operaatio toteutetaan, oleville luonnollisille tai oikeushenkilöille Chilen tasavalta, jos sen on todettu olevan korvausvastuussa, maksaa korvauksia tämän sopimuksen 2 artiklan 1 kohdassa tarkoitetuissa joukkojen asemasta sovituissa määräyksissä vahvistettujen edellytysten mukaisesti.
   6 artikla
   Sopimuksen täytäntöönpanojärjestelyt
   Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin sekä Chilen tasavallan asianmukaisten viranomaisten välillä.
   7 artikla
   Noudattamatta jättäminen
   Mikäli osapuoli ei noudata edellä olevissa artikloissa määrättyjä velvoitteitaan, toisella osapuolella on oikeus irtisanoa tämä sopimus yhden kuukauden irtisanomisajalla.
   8 artikla
   Riitojen ratkaiseminen
   Tämän sopimuksen tulkintaan ja soveltamiseen liittyvät riidat ratkaistaan osapuolten välillä diplomaattisin keinoin.
   9 artikla
   Voimaantulo
   1.   Tämä sopimus tulee voimaan sen kuukauden ensimmäisenä päivänä, joka seuraa osapuolten toisilleen antamaa ilmoitusta siitä, että ne ovat saattaneet päätökseen tätä varten tarvittavat sisäiset menettelyt.
   2.   Tämä sopimus on voimassa Chilen tasavallan operaatioon osallistumisen ajan.

      Tehty englannin kielellä neljänä kappaleena Brysselissä 25 päivänä heinäkuuta 2005.

            Euroopan unionin puolesta

            Chilen tasavallan puolesta

      (1)  EUVL L 252, 28.7.2004, s. 10.

      (2)  EUVL L 324, 27.10.2004, s. 20.

      (3)  EUVL L 325, 28.10.2004, s. 64. Päätös sellaisena kuin se on muutettuna päätöksellä BiH/5/2004 (EUVL L 357, 2.12.2004, s. 39).

      (4)  EYVL L 101, 11.4.2001, s. 1. Päätös sellaisena kuin se on muutettuna päätöksellä 2004/194/EY (EUVL L 63, 28.2.2004, s. 48).

      (5)  EUVL L 63, 28.2.2004, s. 68.
   2 artiklan 5 ja 6 kohdassa tarkoitetut
   LAUSUMAT
   EU:n jäsenvaltioiden lausuma
   ”Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyä EU:n yhteistä toimintaa 2004/570/YUTP soveltavat EU:n jäsenvaltiot pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan Chilen tasavallalle esitettävistä korvausvaatimuksista, jotka perustuvat niiden lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka ne omistavat ja jota EU:n kriisinhallintaoperaatio käyttää,

               —

               jos loukkaantumisen, kuoleman, vahingon tai menetyksen aiheutti Chilen tasavallan henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               jos loukkaantuminen, kuolema, vahinko tai menetys aiheutui Chilen tasavallan omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän Chilen tasavallan lähettämän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”

         Chilen tasavallan lausuma
   ”Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyä EU:n yhteistä toimintaa 2004/570/YUTP soveltava Chilen tasavalta pyrkii oman oikeusjärjestelmänsä mukaisissa rajoissa mahdollisuuksien mukaan luopumaan muille EU:n kriisinhallintaoperaatioon osallistuville valtioille esitettävistä korvausvaatimuksista, jotka perustuvat sen lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka se omistaa ja jota EU:n kriisinhallintaoperaatio käyttää,

               —

               jos loukkaantumisen, kuoleman, vahingon tai menetyksen aiheutti henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               jos loukkaantuminen, kuolema, vahinko tai menetys aiheutui EU:n kriisinhallintaoperaatioon osallistuvien valtioiden omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”


title: DOCUMENTS CONCERNING THE ACCESSION TO THE EUROPEAN COMMUNITIES OF THE KINGDOM OF DENMARK, IRELAND, THE KINGDOM OF NORWAY AND THE UNITED KINGDOM OF GREAT BRITAIN AND NORTHERN IRELAND, DECISION OF THE COUNCIL OF THE EUROPEAN COMMUNITIES OF 22 JANUARY 1972 ON THE ACCESSION OF THE KINGDOM OF DENMARK, IRELAND, THE KINGDOM OF NORWAY AND THE UNITED KINGDOM OF GREAT BRITAIN AND NORTHERN IRELAND TO THE EUROPEAN ECONOMIC COMMUNITY AND TO THE EUROPEAN ATOMIC ENERGY COMMUNITY

text:
Avis juridique important

|

11972B/DEC/CEE/EUR

Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Euroopan yhteisöjen neuvoston päätös, tehty 22 päivänä tammikuuta 1972, Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan jäseneksi ottamisesta Euroopan talousyhteisöön ja Euroopan atomienergiayhteisöön

Virallinen lehti nro L 073 , 27/03/1972 s. 0004

Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Euroopan yhteisöjen neuvoston päätös, tehty 22 päivänä tammikuuta 1972, Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan jäseneksi ottamisesta Euroopan talousyhteisöön ja Euroopan atomienergiayhteisöönEUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen 237 artiklan ja Euroopan atomienergiayhteisön perustamissopimuksen 205 artiklan,sekä katsoo, ettäTanskan kuningaskunta, Irlanti, Norjan kuningaskunta sekä Ison-Britannian ja Pohjois-Irlannin yhdistynyt kuningaskunta ovat hakeneet Euroopan talousyhteisön ja Euroopan atomienergiayhteisön jäsenyyttä, jaotettuaan huomioon komission lausunnon,ON PÄÄTTÄNYT:hyväksyä jäsenyyshakemukset, liittymisehdot ja sopimuksiin liittymisen vuoksi tehtävät mukautukset, joista tehdään sopimus jäsenvaltioiden sekä jäsenyyttä hakeneiden valtioiden välillä.Tehty Brysselissä 22 päivänä tammikuuta 1972.Neuvoston puolesta	PuheenjohtajaG. THORN


title: 2010/248/: Neuvoston päätös, annettu 26 päivänä huhtikuuta 2010 , neuvoston pääsihteeristön palvelukseen määräaikaisesti siirrettäviin kansallisiin asiantuntijoihin ja neuvoston pääsihteeristön palvelukseen määräaikaisesti siirrettävään kansalliseen sotilashenkilöstöön sovellettavista säännöistä tehdyillä päätöksillä 2003/479/EY ja 2007/829/EY säädettyjen korvausten tarkistamisesta

text:
               1.5.2010

               FI

               Euroopan unionin virallinen lehti

               L 110/31

         NEUVOSTON PÄÄTÖS,
   annettu 26 päivänä huhtikuuta 2010,
   neuvoston pääsihteeristön palvelukseen määräaikaisesti siirrettäviin kansallisiin asiantuntijoihin ja neuvoston pääsihteeristön palvelukseen määräaikaisesti siirrettävään kansalliseen sotilashenkilöstöön sovellettavista säännöistä tehdyillä päätöksillä 2003/479/EY ja 2007/829/EY säädettyjen korvausten tarkistamisesta
   (2010/248/EU)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 41 artiklan 1 kohdan,
   ottaa huomioon Euroopan unionin toiminnasta tehdyn sopimuksen ja erityisesti sen 240 artiklan 2 kohdan,
   sekä katsoo seuraavaa:

               (1)

               Neuvoston päätöksen 2003/479/EY (1) 15 artiklan 7 kohdassa ja neuvoston päätöksen 2007/829/EY (2) 15 artiklan 6 kohdassa säädetään, että oleskelukorvaukset tarkistetaan kerran vuodessa Brysselissä ja Luxemburgissa työskentelevien Euroopan unionin virkamiesten palkkauksen tarkistusta vastaavasti ja että tarkistuksella ei ole takautuvaa vaikutusta.

               (2)

               Neuvosto hyväksyi 23 päivänä joulukuuta 2009 asetuksen (EU, Euratom) N:o 1296/2009 (3) Euroopan unionin virkamiesten ja henkilöstöjen palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 2009, jossa sovelletaan 1,85 prosentin suuruista mukautusta,

         ON HYVÄKSYNYT TÄMÄN PÄÄTÖKSEN:
   1 artikla
   1.   Korvataan päätöksen 2003/479/EY 15 artiklan 1 kohdassa ja päätöksen 2007/829/EY 15 artiklan 1 kohdassa oleva määrä 30,75 euroa määrällä 31,32 euroa ja määrä 122,97 euroa määrällä 125,25 euroa.
   2.   Korvataan päätöksen 2003/479/EY 15 artiklan 2 kohdassa ja päätöksen 2007/829/EY 15 artiklan 2 kohdassa oleva taulukko seuraavasti:

                  ”Lähtöpaikkakunnan ja asemapaikan välimatka
                  (km)

                  Määrä euroina

                  0–150

                  0,00

                  > 150

                  80,50

                  > 300

                  143,12

                  > 500

                  232,59

                  > 800

                  375,71

                  > 1 300

                  590,40

                  > 2 000

                  706,72”

   3.   Korvataan päätöksen 2003/479/EY 15 artiklan 4 kohdassa oleva määrä 30,75 euroa määrällä 31,32 euroa.
   2 artikla
   Tämä päätös tulee voimaan sen hyväksymispäivää seuraavan kuukauden ensimmäisenä päivänä.

      Tehty Luxemburgissa 26 päivänä huhtikuuta 2010.

            Neuvoston puolesta

            Puheenjohtaja

         M. Á. MORATINOS

      (1)  EUVL L 160, 28.6.2003, s. 72.

      (2)  EUVL L 327, 13.12.2007, s. 10.

      (3)  EUVL L 348, 29.12.2009, s. 10.


title: 2006/451/EY: Neuvoston päätös, tehty  27 päivänä kesäkuuta 2006 , Euroopan unionin sotilaskomitean puheenjohtajan nimittämisestä

text:
               1.7.2006

               FI

               Euroopan unionin virallinen lehti

               L 179/55

      NEUVOSTON PÄÄTÖS,
   tehty 27 päivänä kesäkuuta 2006,
   Euroopan unionin sotilaskomitean puheenjohtajan nimittämisestä
   (2006/451/EY)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan,
   ottaa huomioon Euroopan yhteisön perustamissopimuksen ja erityisesti sen 207 artiklan,
   palauttaa mieleen Euroopan unionin sotilaskomitean perustamisesta 22 päivänä tammikuuta 2001 tehdyn neuvoston päätöksen 2001/79/YUTP (1),
   sekä katsoo seuraavaa:

               (1)

               Päätöksen 2001/79/YUTP 3 artiklan mukaan neuvosto nimittää sotilaskomitean puheenjohtajan sotilaskomiteaan kokoontuneiden puolustusvoimien komentajien suosituksesta.

               (2)

               Puolustusvoimien komentajien tasolla 11 päivänä toukokuuta 2006 kokoontunut komitea suositteli kenraali Henri BENTÉGEAT'n nimittämistä Euroopan unionin sotilaskomitean puheenjohtajaksi,

         ON PÄÄTTÄNYT SEURAAVAA:
   1 artikla
   Kenraali Henri BENTÉGEAT nimitetään Euroopan unionin sotilaskomitean puheenjohtajaksi 6 päivänä marraskuuta 2006 alkavaksi kolmivuotiskaudeksi.
   2 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 27 päivänä kesäkuuta 2006.

            Neuvoston puolesta

            Puheenjohtaja

         J. PRÖLL

      (1)  EYVL L 27, 30.1.2001, s. 4.


title: Neuvoston päätös, tehty 18 päivänä syyskuuta 2006 , Euratomin hankintakeskuksen neuvoa-antavan komitean jäsenen nimeämisestä

text:
               6.10.2006

               FI

               Euroopan unionin virallinen lehti

               C 241/3

      NEUVOSTON PÄÄTÖS,
   tehty 18 päivänä syyskuuta 2006,
   Euratomin hankintakeskuksen neuvoa-antavan komitean jäsenen nimeämisestä
   (2006/C 241/03)
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan,
   ottaa huomioon Euratomin hankintakeskuksen perussäännön (1) X artiklan sellaisena kuin perussääntö on viimeksi muutettuna 1 päivänä tammikuuta 1995 tehdyllä päätöksellä 95/1/EY/Euratom/EHTY (2),
   ottaa huomioon 12 päivänä heinäkuuta 2005 tehdyn neuvoston päätöksen Euratomin hankintakeskuksen neuvoa-antavan komitean jäsenten nimeämisestä (3),
   ottaa huomioon komission lausunnon,
   sekä katsoo seuraavaa:

               1)

               Edellä mainitussa komiteassa on vapautunut yksi jäsenen paikka Mike TRAVISin erottua, mistä neuvosto sai tiedon 18 päivänä tammikuuta 2006.

               2)

               On aiheellista täyttää kyseinen paikka.

               3)

               Yhdistyneen kuningaskunnan hallitus esitti ehdokkaan 18 päivänä tammikuuta 2006,

         ON PÄÄTTÄNYT SEURAAVAA:
   Ainoa artikla
   Nimetään Martin OLIVA Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 2007 saakka.

      Tehty Brysselissä 18 päivänä syyskuuta 2006.

            Neuvoston puolesta

            Puheenjohtaja

         J. KORKEAOJA

      (1)  EYVL 27, 6.12.1958, s. 534/58.

      (2)  EYVL L 1, 1.1.1995, s. 1.

      (3)  EUVL C 178, 20.7.2005, s. 1.


Avis juridique important

|

31992D0409

92/409/ETY: Neuvoston päätös, tehty 23 päivänä heinäkuuta 1992, vientitulojen vakauttamisjärjestelmän mukaisesti merentakaisille maille ja alueille soveltamisvuonna 1990 päätöksen 91/482/ETY mukaisesti maksettavien varojensiirtojen kokonaissummasta

Virallinen lehti nro L 223 , 08/08/1992 s. 0025 - 0025 Suomenk. erityispainos Alue 11 Nide 19 s. 0267  Ruotsink. erityispainos Alue 11 Nide 19 s. 0267

NEUVOSTON PÄÄTÖS,tehty 23 päivänä heinäkuuta 1992,vientitulojen vakauttamisjärjestelmän mukaisesti merentakaisille maille ja alueille soveltamisvuonna 1990 päätöksen 91/482/ETY mukaisesti maksettavien varojensiirtojen kokonaissummasta (92/409/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon merentakaisten maiden ja alueiden assosioinnista Euroopan talousyhteisöön 25 heinäkuuta 1991 tehdyn neuvoston päätöksen 91/482/ETY(1) ja erityisesti sen 121 artiklan 4 kohdan,ottaa huomioon komission ehdotuksensekä katsoo, ettäkyseisen päätöksen 118, 120 ja 121 artiklan mukaisesti on asetettu käytettäväksi 1 500 000 ecua kaikkien niiden merentakaisille maille ja alueille (MMA) maksettavien maksusitoumusten kattamiseksi, jotka syntyvät vientitulojen vakauttamisjärjestelmästä soveltamisvuonna 1990,järjestelmän nojalla oikeus varojen siirtoon soveltamisvuonna 1990 on vahvistettu kahdelle MMA:lle, joiden siirtoperusteista johtuva kokonaissumma laskettuna kyseisen päätöksen 124 artiklan mukaisesti ja vähennettynä saman päätöksen 121 artiklan 2 kohdan mukaisesti on 2 180 501 ecua,kyseinen määrä ylittää soveltamisvuonna 1990 käytettävissä olevan 1 500 000 ecua jakaikkia siirtoperusteita on sen vuoksi pienennettävä 31,21 prosentilla,ON TEHNYT TÄMÄN PÄÄTÖKSEN:1 artikla Soveltamisvuoden 1990 vientitulojen vähenemisen korvaamiseen tarkoitettuja siirtooikeuksia, joiden määrä on 2 180 501 ecua, alennetaan 31,21 prosentilla, minkä perusteella lopullinen maksu on 1 500 000 ecua, joka jaetaan seuraavasti:>TAULUKON PAIKKA>2 artikla Tämä päätös tulee voimaan päivänä, jona se tehdään.Tehty Brysselissä 23 päivänä heinäkuuta 1992.Neuvoston puolestaPuheenjohtajaJohn COPE(1) EYVL N:o L 263, 19.9.1991, s. 1